STANOVY

Stredoslovenského futbalového zväzu

*Materiál na Konferenciu SsFZ 29.04.2025*

**

*Obsah:*

*PRVÁ ČASŤ Základné ustanovenia*

***Prvá hlava Úvodné ustanovenia***

*Článok 1 Názov, sídlo a právna forma SsFZ*

*Ćlánok 2 Vymedzenie základných pojmov*

*Ćlánok 3 Použité skratky a skrátené pojmy*

***Druhá hlava Účel vzniku, poslanie, hlavné ciele a účel činnosti SsFZ***

*Článok 4 Účel vzniku a poslanie SsFZ*

*Ćlánok 5 Hlavné ciele a účel činnosti SsFZ*

***Tretia hlava Princípy a vzťahy v SsFZ***

*Článok 6 Princípy uplatňované v činnosti SsFZ*

*Článok 7 Neutralita a nediskriminácia v SsFZ*

*Článok 8 Vzťahy v SsFZ*

***Štvrtá hlava Normatívny systém a rozhodovacia činnosť v SsFZ***

*Článok 9 Systém predpisov SsFZ a normatívne akty vydávané SsFZ*

*Článok 10 Záväznosť Stanov SsFZ*

*Článok 11 Záväznosť rozhodnutí orgánov SsFZ*

*Článok 11a Disciplinárne konanie*

*Článok 12 Predpisy členov SsFZ*

*Článok 13 Riešenie sporov v SsFZ*

*Článok 14 Nepredvídané udalosti a vyššia moc*

***Piata hlava Športová činnosť v rámci SsFZ***

*Článok 15 Pravidlá hry*

*Článok 16 Súťaže SsFZ*

*Článok 17 Hráči*

*DRUHÁ ČASŤ Členstvo v SsFZ*

*Článok 18 Členstvo v SsFZ a členovia SsFZ*

*Článok 19 Vznik a zánik členstva v SsFZ*

*Článok 20 Vystúpenie zo SsFZ*

*Článok 21 Pozastavenie členstva v SsFZ*

*Článok 22 Vylúčenie zo SsFZ*

*Článok 23 Riadne členstvo v SsFZ*

*Článok 24 Pridružené členstvo v SsFZ*

*Článok 25 Individuálne členstvo v SsFZ*

*Článok 26 Čestné členstvo v SsFZ*

*Článok 27 Práva a povinnosti riadnych členov SsFZ*

*Článok 28 Práva a povinnosti pridružených členov SsFZ*

*Článok 29 Práva a povinnosti čestných členov SsFZ*

*TRETIA ČASŤ Orgány SsFZ*

***Prvá hlava Spoločné ustanovenia o orgánoch SsFZ***

*Článok 30 Všeobecné ustanovenia*

*Článok 31 Konanie orgánov SsFZ*

*Článok 32 Zodpovednosť orgánov SsFZ*

*Článok 33 Funkčné obdobie volených orgánov SsFZ*

*Článok 34 Konflikt záujmov a nezlučiteľnosť funkcií v SsFZ*

*Článok 35 Odvolanie a pozastavenie výkonu funkcie v SsFZ*

***Druhá hlava Príprava a priebeh Konferencie SsFZ***

*Článok 36 Konferencia SsFZ – základné ustanovenia*

*Článok 37 Delegáti Konferencie SsFZ*

*Článok 38 Právomoci Konferencie SsFZ*

*Článok 39 Uznášaniaschopnosť Konferencie SsFZ*

*Článok 40 Program a rozhodnutia Konferencie SsFZ*

*Článok 41 Riadne i doplňujúce voľby a volebná Konferencia SsFZ*

*Článok 42 Mimoriadna Konferencia SsFZ*

***Tretia hlava Výkonný výbor SsFZ***

*Článok 43 Zloženie Výkonného výboru SsFZ*

*Článok 44 Práva a povinnosti členov Výkonného výboru SsFZ*

*Článok 45 Zasadnutie Výkonného výboru SsFZ*

*Článok 46 Právomoci Výkonného výboru SsFZ*

*Článok 47 Rozhodnutia Výkonného výboru SsFZ*

***Štvrtá hlava Predseda SsFZ***

*Článok 48 Postavenie predsedu SsFZ*

*Článok 49 Právomoci predsedu SsFZ*

***Piata hlava Kontrolné orgány SsFZ***

*Článok 50 Kontrolór SsFZ*

*Článok 51 Revízna komisia SsFZ*

*Článok 52 Volebná komisia SsFZ*

***Šiesta hlava Orgány zabezpečenia spravodlivosti SsFZ***

*Článok 53 Disciplinárna komisia SsFZ*

*Článok 54 Odvolacia komisia SsFZ*

***Siedma hlava Administratívne orgány SsFZ***

*Článok 55 Komisie SsFZ*

*Článok 56 Komisie ad hoc a pracovné skupiny SsFZ*

*Článok 57 Aparát a vedúci sekretár SsFZ*

*ŠTVRTÁ ČASŤ Hospodárenie SsFZ*

*Článok 58 Základné pravidlá hospodárenia SsFZ*

*Článok 59 Príjmy SsFZ*

*Článok 60 Výdavky SsFZ*

*PIATA ČASŤ Spoločné, prechodné a záverečné ustanovenia*

*Článok 61 Zrušenie SsFZ a majetkové vysporiadanie*

*Článok 62 Výklad Stanov SsFZ*

*Článok 63 Spoločné a prechodné ustanovenia*

*Článok 64 Záverečné ustanovenia*

*PRVÁ ČASŤ*

# Základné ustanovenia

*Prvá hlava*

# Úvodné ustanovenia

***Článok 1***

*Názov,sídlo a právna forma SsFZ*

1. Stredoslovenský futbalový zväz (ďalej len SsFZ) je športovým združením, ktoré má právnu formu občianskeho združenia podľa zákona č. 83/1990 Zb. o združovaní občanov v znení neskorších predpisov. Vytvorili ho dobrovoľne ObFZ a FK pôsobiace v regióne.
2. Stredoslovenský futbalový zväz je riadnym členom SFZ.
3. Sídlom SsFZ je mesto Banská Bystrica s adresou Partizánska cesta 93, P. O. Box 157, 975 84 Banská Bystrica.
4. Symbolom SsFZ je logo s plným názvom „Stredoslovenský futbalový zväz“ a so skráteným názvom „SsFZ“.

***Článok 2***

*Vymedzenie základných pojmov*

1) Na účely týchto stanov a ostatných predpisov SsFZ sa rozumie pod pojmom:

1. **amatérsky futbal** – časť futbalu, ktorá nie je profesionálnym futbalom,
2. **aparát SsFZ** – osoby, ktoré na základe pracovnej alebo inej zmluvy podliehajú priamemu riadeniu SFZ a plnia úlohy v prospech SsFZ,
3. **člen SsFZ** – riadny člen, pridružený člen a čestný člen,
4. **funkcioná**r – člen orgánu SsFZ alebo orgánu jeho člena, tréner, rozhodca, delegát zväzu a ďalšie osoby zodpovedné za technické, zdravotnícke a administratívne záležitosti v rámci FIFA, UEFA, SFZ, SsFZ alebo v FK, najmä majiteľ (akcionár, spoločník a pod.), riaditeľ (napr. výkonný, športový, technický), vedúci družstva, bezpečnostný manažér, hlavný usporiadateľ a iná osoba, ktorá má riadiacu alebo rozhodovaciu právomoc súvisiacu so zabezpečením činností a plnením úloh v rámci regionálneho, národného alebo medzinárodného futbalového hnutia,
5. **futbal** – futbal, futsal a plážový futbal mužov a žien, ak ďalej nie je stanovené inak,
6. **futbalové hnutie** – komunita fyzických osôb a právnické osoby pôsobiace vo futbale organizovaným spôsobom v rámci SsFZ a jeho členov,
7. **hlasovanie per rollam** – hlasovanie s využitím elektronickej komunikácie,
8. **hráč** – hráč/hráčka futbalu, futsalu a plážového futbalu,
9. **koncepcia rozvoja futbalu v regióne** – strategický a koncepčný dokument SsFZ, ktorý schvaľuje Konferencia na návrh Výkonného výboru. Dokument je platný počas funkčného obdobia Výkonného výboru a orientovaný na dosiahnutie hlavných cieľov i účelu činnosti SsFZ,
10. **organizovaný futbal** – súťaž vo futbale v rámci FIFA, UEFA, SFZ a SsFZ uskutočňovaná podľa Pravidiel futbalu,
11. **písomná komunikácia** – bežná písomná forma a elektronická forma komunikácie pri zasielaní, oznamovaní alebo doručovaní informácií, podaní, rozhodnutí a iných dokumentov s využitím elektronickej podateľne v ISSF, alebo ich zverejnenie na webovej stránke SsFZ (napr. spravodajca, delegačný list a pod.),
12. **profesionálny futbal** – časť futbalu s FK pôsobiacimi v dvoch najvyšších futbalových súťažiach v kategórii dospelých a ich právnymi, ekonomickými, športovými a inými vzťahmi, vrátane ÚLK,
13. **rozhodnutie futbalového orgánu** – záväzné rozhodnutie orgánu FIFA, UEFA, SFZ, SsFZ a jeho člena v rámci výkonu jeho právomoci,
14. **spravodlivý proces** – proces riešenia sporov, vrátane disciplinárneho konania, pri dodržaní hlavných zásad konania:
* zákonnosť,
* nezávislosť a nestrannosť rozhodujúceho orgánu,
* rovnosť strán,
* prezumpcia neviny,
* právo na obhajobu,
* právo na právne zastúpenie,
* právo na informácie (nahliadanie do spisu),
* dodržiavanie lehôt,
1. **súťaž** – dlhodobá majstrovská alebo pohárová súťaž, turnaj alebo stretnutie (vrátane prípravného stretnutia) vo futbale organizované FIFA, UEFA, SFZ, SsFZ a jeho členom, ktoré sa uskutočňujú po predchádzajúcom písomnom upovedomení príslušného riadiaceho orgánu futbalu a v stanovených prípadoch aj s jeho predchádzajúcim súhlasom,
2. **väčšina kvalifikovaná** – najmenej najmenej 70% ~~dvojtretinová väčšina~~ zo všetkých delegátov/členov príslušného orgánu SsFZ s právom hlasovať
3. **väčšina nadpolovičná** – najmenej polovica + jeden zo všetkých delegátov/členov príslušného orgánu SsFZ s právom hlasovať,
4. **väčšina jednoduchá** – najmenej väčšina z prítomných delegátov/členov príslušného orgánu SsFZ s právom hlasovať, pri dodržaní stanovených podmienok pre uznášaniaschopnosť,
5. **pracovník aparátu SsFZ** – osoba v zmluvnom vzťahu so SFZ, ktorá v rámci organizačnej štruktúry aparátu SFZ vykonáva prácu alebo plní úlohy, ktoré sú zverené do pôsobnosti aparátu SsFZ.
6. **informačný systém slovenského futbalu** – elektronický systém vedenia evidencie SFZ a členov SFZ, vrátane SsFZ a ObFZ.

***Článok 3***

*Použité skratky a skrátené pojmy*

UEFA – Union des Associations Européennes de Football

CAS – Court of Arbitration for Sport (Športový arbitrážny súd v Lausanne)

EÚ – Európska únia

FIFA – Fédération Internationale de Football Association

FK – futbalový klub

IFAB – International Football Association Board (Medzinárodná rada futbalových asociácií)

ISSF – Informačný systém slovenského futbalu

ObFZ – Oblastný futbalový zväz

SFZ – Slovenský futbalový zväz

SR – Slovenská republika

SsFZ – Stredoslovenský futbalový zväz

ÚLK – Únia ligových klubov

člen Výkonného výboru – predseda SsFZ, podpredseda SsFZ za Banskobystrický kraj, podpredseda SsFZ za Žilinský kraj a ostatní členovia Výkonného výboru

Disciplinárna komisia – disciplinárna komisia SsFZ

Konferencia – Konferencia SsFZ

komisia – Športovo-technická komisia SsFZ, Komisia mládeže SsFZ, Komisia rozhodcov SsFZ, atď.

Kontrolór – predseda Revíznej komisie SsFZ

ostatné predpisy – smernica, poriadok, štatút, rozhodnutie, odporúčanie, stanovisko, organizačný pokyn, atď.

predpis – stanovy a ostatné predpisy SFZ a SsFZ

región – územie Banskobystrického kraja a Žilinského kraja

Výkonný výbor – Výkonný výbor SsFZ

*Druhá hlava*

# Účel vzniku, poslanie, hlavné ciele a účel činnosti SsFZ

***Článok 4***

*Účel vzniku a poslanie SsFZ*

1) SsFZ vznikol ako nezávislá právnická osoba za účelom združovania fyzických a právnických osôb pôsobiacich vo futbale v regióne.

2) Základným poslaním SsFZ v spolupráci s ObFZ a FK je podpora a starostlivosť o rozvoj futbalu s osobitným zreteľom na rozvoj mládežníckého futbalu, podnecovanie podmienok jeho napredovania v regióne podľa vlastných možností a finančných prostriedkov, organizovanie a kontrola súťaží vo futbale v regióne a súčinnosť medzi ObFZ.

3) Napĺňaním poslania SsFZ v spoločnosti sa sleduje verejný záujem smerujúci k harmonickému rozvoju futbalu a podporujúci verejnú prospešnosť orientovanú na zdravý vývoj populácie, najmä mládeže, vrátane dievčat a žien.

***Článok 5***

*Hlavné ciele a účel činnosti SsFZ*

1) Hlavné ciele SsFZ dosahuje realizovaním opatrení z koncepcie rozvoja futbalu v regióne, ktoré schvaľuje Konferencia na príslušné volebné obdobie a sú nasmerované do ťažiskových oblastí činnosti SsFZ.

1. Účelom činnosti SsFZ je predovšetkým:
2. zastupovať záujmy regionálneho futbalového hnutia, ObFZ, FK a iných členov,
3. spracovávať koncepciu rozvoja futbalu v regióne, pri rešpektovaní špecifík profesionálneho a amatérskeho futbalu,
4. starať sa o napredovanie futbalu s osobitným zreteľom na rozvoj mládežníckého futbalu, ženského futbalu, na zlepšenie podmienok pre jeho rozvoj v regióne podľa vlastných možností, finančných prostriedkov zo SFZ a iných zdrojov,
5. spolupracovať so štátnymi a samosprávnymi orgánmi, spoločenskými organizáciami a inými subjektami v regióne a mimo neho,
6. starať sa o organizáciu a rozvoj ženského futbalu, futsalu a plážového futbalu, ktorým poskytovať potrebnú súčinnosť a podporu,
7. zastupovať regionálny futbal na Slovensku a v zahraničí, zabezpečovať činnosť regionálnych výberov, usporiadavať stretnutia a zúčastňovať sa stretnutí v zahraničí,
8. vydávať predpisy SsFZ, ktoré budú v zásadnom súlade s predpismi SFZ,
9. riadiť súťaže, stretnutia a podujatia podporujúce rozvoj futbalu v regióne,
10. podporovať, usmerňovať a kontrolovať zásady fair-play a športovej etiky, bojovať proti korupcii, dopingu, intolerancii, rasizmu a násiliu vo futbale,
11. rešpektovať Stanovy SFZ, ostatné predpisy a rozhodnutia SFZ, predpisy FIFA, UEFA a Pravidlá futbalu,
12. predchádzať a zabraňovať akýmkoľvek metódam a praktikám, ktoré by znamenali porušenie integrity súťaží a stretnutí, alebo by oslabovali úlohu a postavenie SFZ v národnom a medzinárodnom meradle, prípadne by viedli k poškodeniu mena FIFA a UEFA,
13. koordinovať spoluprácu a podporovať jednotnosť medzi členmi SsFZ, riešiť spory medzi nimi a byť im nápomocný,
14. zaoberať sa ďalšími vecami súvisiacimi s futbalom a podporovať jeho rozvoj v regióne.

*Tretia hlava*

# Princípy a vzťahy v SsFZ

***Článok 6***

*Princípy uplatňované v činnosti SsFZ*

1. V rámci činnosti SsFZ, jeho orgánov a medzi členmi sa uplatňujú všeobecné a osobitné princípy.
2. Všeobecné princípy sa uplatňujú vo všetkých činnostiach a procesoch uskutočňovaných pri naplňaní cieľov SsFZ. Ide najmä o princípy:
	1. **princíp fair-play** – konanie v súlade s etickými princípmi, ktoré sú v protiklade s koncepciou športového víťazstva za každú cenu, princípy, ktoré podporujú integritu a rovnosť príležitostí pre všetkých súťažiacich, zdôrazňujúce úctu k človeku ako k osobnosti a hodnotu každého jednotlivca zúčastneného na futbalovom podujatí,
	2. **princípy olympizmu** – vymedzené v Olympijskej charte Medzinárodného olympijského výboru,
	3. **princíp odbornosti** – pri obsadzovaní orgánov SsFZ, postupoch alebo rozhodnutiach v rámci činnosti SsFZ a jeho orgánov, sa vždy prihliada na odbornú stránku veci, vedomosti, schopnosti, zručnosti a skúsenosti dotknutej osoby, bez ohľadu na prípadné územné alebo skupinové záujmy a príslušnosť,
	4. **princíp primeranosti** – všetky zúčastnené osoby sa snažia svojím konaním dosiahnuť stav alebo výsledok zodpovedajúci rozumnému usporiadaniu veci, ktorého cieľom je dosiahnutie rovnováhy dotknutých vzťahov, záujmov a hodnôt,
	5. **princíp efektívnosti a hospodárnosti** – pri každom postupe alebo rozhodnutí sa zvažuje efektívnosť a hospodárnosť možných riešení z hľadiska primeranosti vynaložených nákladov, energie a času k sledovanému, resp. dosiahnutému výsledku, a to nielen kvantitatívne, ale aj kvalitatívne,
	6. **princíp kauzality** – vedie orgány a členov SsFZ k tomu, aby sa pri riešení problému zaoberali okrem hodnotenia jeho následkov aj jeho príčinami a tieto zohľadnili pri každom postupe alebo rozhodnutí a pri schvaľovaní predpisov.
	7. **Princíp slušnosti** – zúčastnené osoby sa správajú vzájomne úctivo a pri výkone činnosti zachovávajú zásady morálky
	8. **Princíp apolitickosti –** orgány SsFZ v politických a náboženských záležitostiach zachovávajú neutrálny postoj
	9. **Princíp lojality –** osoby s príslušnosťou k SsFZ riešia věci a spory súviasiace s organizovaným futbalom prednostne pred orgánmi SsFZ, ktoré majú pôsobnosť rozhodnúť v príslušnej veci, bez negatívnej jednostrannej medializácie veci.

1. Osobitný princíp:
	1. **princíp územný** – podľa ktorého sa FK a ich družstvá zúčastňujú na súťažiach riadených SsFZ podľa teritoriálnej príslušnosti mesta alebo obce, v ktorej sa nachádza domáce ihrisko družstva, pričom sídlo FK je spravidla v tom istom meste alebo obci ako domáce ihrisko FK. SsFZ a ObFZ v jeho pôsobnosti sú oprávnené riadiť jednu, resp. viac súťaží na geograficky alebo administratívne vymedzenom území, ktoré spadá do územnej pôsobnosti SsFZ, resp. príslušného ObFZ.
2. V prípadoch, keď je výslovne stanovené použitie osobitného princípu, všeobecné princípy musia byť taktiež zohľadnené.
3. V prípadoch neupravených predpismi SsFZ musí byť postup alebo rozhodnutie orgánov SsFZ a jeho členov v súlade so všeobecnými princípmi uvedenými v ods. 2 tohto článku.

***Článok 7***

*Neutralita a nediskriminácia v SsFZ*

1. SsFZ zaujíma v politických a náboženských záležitostiach neutrálny postoj.
2. V podmienkach a štruktúrach SsFZ, vrátane jeho členov, ich organizačných štruktúr a im podriadených osôb, nie je prípustná:
	1. politická a náboženská agitácia,
	2. akákoľvek diskriminácia,
	3. podnecovanie k rasovej, národnostnej alebo etnickej nenávisti,
	4. hanobenie národa, rasy a presvedčenia,
	5. útoky alebo vyhrážanie sa útokom akéhokoľvek druhu proti krajine, jej orgánom, skupine osôb alebo osobám na základe ich rasového, národnostného alebo etnického pôvodu, pohlavia, jazyka, politického alebo náboženského presvedčenia alebo z iného odsúdeniahodného dôvodu.
3. Porušenie zákazu podľa odseku 2 je závažným disciplinárnym previnením.

***Článok 8***

*Vzťahy v SsFZ*

1. SsFZ, jeho orgány a členovia podporujú priateľské medziľudské vzťahy medzi svojimi členmi, FK, funkcionármi a hráčmi v celom futbalovom hnutí.
2. SsFZ, jeho orgány a členovia sú povinní dodržiavať predpisy FIFA, UEFA, SFZ, pravidlá vyplývajúce zo Svetového antidopingového kódexu, pravidlá hry (futbal, futsal, plážový futbal), rozhodnutia FIFA, UEFA, SFZ, záväzné rozhodnutia medzinárodných aj vnútroštátnych orgánov na riešenie sporov, rešpektovať všeobecné princípy uvedené v čl. 6 ods 2 týchto stanov a osobitné princípy uvedené v čl. 6 ods. 3 týchto stanov, ak je ich použitie výslovne určené alebo dohodnuté.
3. Každý člen SsFZ je povinný osobitne dbať na dobré meno futbalu na Slovensku, v regióne a zdržať sa akýchkoľvek konaní, ktoré by ho mohli nespravodlivo poškodiť.

*Štvrtá hlava*

# Normatívny systém a rozhodovacia činnosť v SsFZ

***Článok 9***

*Systém predpisov SsFZ a normatívne akty vydávané SsFZ*

1. Stanovy SsFZ sú najvyšším predpisom SsFZ.
2. Orgány SsFZ vydávajú v rámci svojej  pôsobnosti ostatné predpisy, ktoré musia byť v súlade s právnym poriadkom SR a Európskej únie, predpismi SsFZ, SFZ, UEFA, FIFA.
3. V rámci SsFZ vydávajú príslušné orgány SsFZ tieto ostatné predpisy:
	1. **volebný poriadok** – upravuje prípravu a priebeh volieb do volených orgánov a schvaľuje ho Konferencia,
	2. **rokovacie poriadky** – upravujú procesné pravidlá rokovania Konferencie a Výkonného výboru a schvaľuje ich Konferencia,
	3. **ostatné poriadky** – upravujú najvýznamnejšie oblasti činnosti a schvaľuje ich Výkonný výbor,
	4. **štatúty** – upravujú pôsobnosť a pravidlá činnosti komisií a ďalších orgánov a schvaľuje ich Výkonný výbor,
	5. **smernice** – upravujú pravidlá činnosti jednotlivých úsekov a oblastí v pôsobnosti Výkonného výboru a aparátu SsFZ a schvaľuje ich Výkonný výbor,
	6. **organizačné pokyny** – upravujú organizáciu práce a plnenie úloh aparátom SsFZ a schvaľuje ich vedúci sekretár.
4. **Rozhodnutia** vydávajú orgány SsFZ spravidla formou uznesenia v rozsahu svojej pôsobnosti.
5. **Odporúčania** **a stanoviská** vydávajú orgány SsFZ, ktoré slúžia k zjednoteniu postupov a poskytnutiu odborných informácií k rozhodovaniu orgánov SsFZ.

***Článok 10***

*Záväznosť Stanov SsFZ*

1. ~~Stanovy SsFZ a ostatné predpisy SsFZ a jeho členov musia byť v zásadnom súlade so Stanovami SFZ a jeho predpismi.~~ Stanovy a ostatné predpisy SsFZ, ako aj jeho členov musia byť v primeranom súlade so stanovami SFZ, osobitne s článkom 2, 5 až 13, 15 až 19, 22, 27 až 30, článkom 31 ods. 1 až 3, článkom 32, 35 až 39 okrem článku 36 ods. 19 a článku 38 ods. 11 a 12, článkom 38a odsek 2 až 9, článkom 41, 43, 45, 46, 55 až 57, článkom 58 okrem odseku 3, článkom 59 a 60 okrem odseku 2 až 6, článkom 71 a článkom 72 ods. 1, ods. 4 až 7 stanov SFZ.
2. Stanovy riadnych a pridružených členov SsFZ musia byť v zásadnom súlade so Stanovami SFZ a týmito stanovami.
3. O súlade stanov riadnych a pridružených členov SsFZ so Stanovami SsFZ rozhoduje Výkonný výbor.
4. Výkonný výbor má právo požadovať odstránenie nesúladu stanov a ostatných predpisov riadnych a pridružených členov SsFZ so Stanovami SFZ a Stanovami SsFZ.
5. Porušenie Stanov SFZ a Stanov SsFZ a ostatných povinností vyplývajúcich z týchto stanov a ostatných predpisov SFZ a SsFZ je disciplinárnym previnením v zmysle Disciplinárneho poriadku SFZ.

***Článok 11***

*Záväznosť rozhodnutí orgánov SsFZ*

1. Právoplatné rozhodnutie orgánu SsFZ je záväzné v celom rozsahu. Rozhodnutie, ktoré označuje právnické a/alebo fyzické osoby, ktorým je určené, je záväzné len pre označené osoby.
2. V prípadoch, ktoré neznesú odklad, sú rozhodnutia orgánov SsFZ zo športového hľadiska záväzné, pričom dôvodom pre výnimku z tohto pravidla môže byť protiprávnosť konania.
3. Neplatnosti alebo zrušenia rozhodnutia orgánu SsFZ sa je možné z dôvodu procesného pochybenia orgánu SsFZ domáhať iba v takom prípade, ak by bol pri správnom procesnom postupe dosiahnutý iný výsledok.

***Článok 11a***

*Disciplinárne konanie*

1. Disciplinárne konanie vedú disciplinárne orgány SsFZ (ďalej len “disciplinárne orgány”) a disciplinárne orgány členov SsFZ voči hráčovi, športovému odborníkovi, klubu alebo inej osobe s príslušnosťou k SsFZ za porušenie pravidiel súťaže, predpisov SsFZ, predpisov členov SsFZ alebo rozhodnutí orgánov SsFZ alebo orgánov členov SsFZ (ďalej len “disciplinárne previnenie”), ktorého sa dopustili v čase, keď mali príslušnosť k SsFZ.
2. Disciplinárnymi orgánmi oprávnenými na prerokovanie disciplinárnych previnení, ukladanie disciplinárnych sankcií a určenie ochranných opatrení sú
	1. Disciplinárna komisia SsFZ (ďalej aj len “disciplinárna komisia”) a
	2. ~~odvolacia komisia.~~
3. Ak tak určuje predpis SsFZ alebo SFZ, o disciplinárnom previnení, uložení disciplinárnej sankcie a určení ochranného opatrenia môže rozhodnúť aj iný orgán SsFZ, ktorý má podľa predpisov SsFZ alebo SFZ postavenie a pôsobnosť disciplinárneho orgánu.
4. Za disciplinárne previnenie sa osobe s príslušnosťou k SsFZ podliehajúcej disciplinárnej právomoci orgánov SsFZ ukladajú disciplinárne sankcie a ochranné opatrenia v súlade s princípmi podľa článku 6 ods. 2 a 3 týchto stanov. Ukladané disciplinárne sankcie a ochranné opatrenia musia byť primerané k druhu a závažnosti disciplinárneho previnenia. Na dosiahnutie účelu disciplinárneho konania môže byť disciplinárna sankcia uložená aj podmienečne.
5. Disciplinárne sankcie a ochranné opatrenia, ktoré je možné za disciplinárne previnenie uložiť, upravuje Disciplinárny poriadok SFZ (ďalej len “disciplinárny poriadok”) a iné predpisy SFZ alebo SsFZ.
6. Uložené pokuty a náklady uložených a vykonaných iných disciplinárnych sankcií a ochranných opatrení alebo ich časť si môže osoba, ktorej boli uložené, uplatniť u toho, kto ich spôsobil alebo zapríčinil, k čomu orgány SsFZ poskytnú potrebnú súčinnosť.
7. Ochranné opatrenia spočívajúce v primeraných obmedzeniach a povinnostiach, ktorých účelom je preventívne pôsobenie a náprava škodlivého následku, sa ukladajú popri disciplinárnych sankciách alebo aj samostatne.
8. V záujme individuálnej a generálnej prevencie, ako aj v záujme výchovného pôsobenia na mládež a ostatných členov futbalového hnutia, môžu disciplinárne orgány rozhodnúť o zverejnení rozhodnutia o disciplinárnom previnení v plnom znení na webovom sídle SsFZ a v ISSF. Inak sa zverejňujú obvyklým spôsobom iba uložené disciplinárne sankcie a ochranné opatrenia.
9. Rozhodnutie disciplinárneho orgánu o závažnom disciplinárnom previnení, rozhodnutie, proti ktorému bol podaný opravný prostriedok a rozhodnutie o opravnom prostriedku, musia byť odôvodnené.
10. Za závažné disciplinárne previnenie sa považuje porušenie povinnosti upravenej v predpise SFZ alebo SsFZ, ktorej porušenie sa podľa predpisov SFZ alebo SsFZ považuje za závažné.

***Článok 12***

*Predpisy členov SsFZ*

1. ObFZ, FK a iné právnické osoby (združenia hráčov, trénerov, rozhodcov a pod.), ktoré sa chcú podieľať na športovej činnosti v rámci SsFZ, musia byť riadnymi alebo pridruženými členmi SsFZ s právnou subjektivitou.
2. Stanovy a ostatné predpisy subjektov uvedených v ods. 1 tohto článku musia byť v súlade s právnym poriadkom SR, EÚ, Stanovami SFZ i SsFZ a predpismi FIFA, UEFA, SFZ a SsFZ.
3. Členovia SsFZ sú povinní rešpektovať všetky právoplatné rozhodnutia orgánov SFZ a SsFZ o záležitostiach týkajúcich sa ich členstva. Táto povinnosť platí bez ohľadu na ich právnu formu a organizačnú štruktúru.
4. Znenia a zmeny stanov riadnych členov SsFZ musia byť po vyžiadaní v stanovenom termíne predložené na SsFZ. V časti, v ktorej SsFZ, resp. SFZ skonštatuje nesúlad znenia alebo zmien so Stanovami SsFZ a Stanovami SFZ, príslušný člen znenie alebo zmeny stanov opätovne prerokuje a zosúladí ich obsah so Stanovami SsFZ podľa odporúčaní SsFZ, resp. SFZ a to najneskôr do troch mesiacov od vyslovenia nesúladu.
5. SsFZ má právo rozhodnúť o požiadavke na odstránenie nesúladu stanov a ostatných predpisov ObFZ, FK a iných členov SsFZ s predpismi SsFZ. Výkonný výbor môže na návrh príslušného subjektu rozhodnúť o pozastavení účinnosti napadnutého predpisu alebo jeho časti.
6. Nerešpektovanie požiadavky Výkonného výboru na odstránenie nesúladu predpisov podľa ods. 5 tohto článku môže byť riešené v zmysle Disciplinárneho poriadku SFZ a môže viesť k pozastaveniu členstva v SsFZ. V prípade závažného alebo opakujúceho sa nesúladu s predpismi SsFZ, resp. SFZ, môže nerešpektovanie takej požiadavky viesť k pozastaveniu členstva a následne až k vylúčeniu člena zo SsFZ.

***Článok 13***

*Riešenie sporov v SsFZ*

1. Členovia SsFZ sa zaväzujú v prípade vzniku sporov v rámci futbalového hnutia, súvisiacich s organizovaním alebo vykonávaním športovej činnosti, ovplyvňujúcich súťaže, účastníkov súťaží, hráčov, funkcionárov a zamestnancov aparátu SsFZ, prednostne riešiť takéto spory prostredníctvom príslušných orgánov SsFZ a SFZ na riešenie sporov. Porušenie uvedených ustanovení môže byť riešené v zmysle Disciplinárneho poriadku SFZ.
2. Členovia SsFZ uznávajú právomoc a príslušnosť Športového arbitrážného súdu v Lausanne („Court of arbitration for Sport“, ďalej len „CAS“) ako najvyššieho nezávislého a nestranného orgánu pre rozhodovanie sporov vo futbale v zmysle príslušných ustanovení predpisov UEFA a FIFA.

***Článok 14***

*Nepredvídané udalosti a vyššia moc*

1. Konečné rozhodnutie o záležitostiach závažnejšej povahy, ktoré nie sú upravené v týchto stanovách a v predpisoch FIFA, UEFA, SFZ a SsFZ, alebo v prípadoch vyššej moci, prináleží Konferencii, ak z povahy veci nevyplýva, že rozhodnutie patrí do výlučnej pôsobnosti iného orgánu.

2) K rozhodnutiu Konferencie alebo iného orgánu podľa ods. 1 tohto článku sa zabezpečí stanovisko orgánu SsFZ, do pôsobnosti ktorého posudzovaná vec patrí. Prijaté rozhodnutie musí byť v súlade s predpismi a so všeobecnými princípmi uvedenými v týchto stanovách.

*Piata hlava*

# Športová činnosť v rámci SsFZ

***Článok 15***

*Pravidlá hry*

1. SsFZ a jeho členovia hrajú organizovaný futbal podľa Pravidiel futbalu vydaných IFAB, ktorá má výlučné právo na vydávanie a zmenu pravidiel.

***Článok 16***

*Súťaže SsFZ*

1. SsFZ organizuje a riadi súťaže družstiev FK vo futbale v regióne (čl. 6 ods. 3 týchto stanov), ktoré sú uvedené v rozpise súťaží SsFZ alebo ISSF.
2. Majstrovské súťaže sú organizované pyramídovým spôsobom na princípe postupu a zostupu medzi súťažami vyšších a nižších stupňov riadenia, na základe územného princípu. V odôvodnených prípadoch, výlučne ak je to v záujme rozvoja mládežníckeho futbalu, môže o udelení výnimky rozhodnúť Výkonný výbor na základe odôvodnenej žiadosti FK. Podmienkou pre udelenie výnimky je súhlas príslušných ObFZ.
3. Právo družstva FK štartovať v majstrovskej súťaži závisí prednostne na športovom  kritériu. Družstvo FK sa kvalifikuje do súťaže udržaním sa v príslušnej majstrovskej súťaži alebo na základe postupu družstva FK z nižšej alebo zostupu družstva FK z vyššej majstrovskej súťaže v predchádzajúcom súťažnom ročníku.
4. Okrem športového kritéria môže byť účasť družstva FK v majstrovskej súťaži podmienená aj ďalšími kritériami stanovenými riadiacim orgánom súťaže, pričom dôraz sa kladie na športové, infraštruktúrne, administratívne, právne a finančné hľadiská.
5. Zmena právnej formy alebo organizačnej štruktúry FK, prípadne iný právny úkon vykonaný za účelom uľahčenia si splnenia športového kritéria alebo iného kritéria stanoveného riadiacim orgánom súťaže, sú zakázané v záujme zachovania športovej integrity súťaže, najmä ak ide o zmenu sídla FK, zmenu názvu FK, alebo prevod obchodného podielu/akcií medzi FK.
6. Súťaže organizované SsFZ majú prednosť pred inými súťažami s výnimkou súťaží profesionálneho futbalu.
7. SsFZ nesmie organizovať a riadiť stretnutia, alebo nadväzovať a udržiavať športové kontakty s futbalovými zväzmi, ktoré nie sú členmi, alebo sú dočasnými členmi FIFA, UEFA, bez súhlasu FIFA resp. UEFA.
8. Riadni členovia SsFZ nesmú byť členmi iného národného zväzu a nesmú sa zúčastniť majstrovských súťaží organizovaných a riadených inými národnými zväzmi.

***Článok 17***

*Hráči*

1. V stretnutiach súťaží organizovaných SsFZ a jeho členmi môžu aktívne súťažiť iba hráči, ktorí sú registrovaní za príslušný FK vo futbale a overiteľní v ISSF. Výnimku môže stanoviť príslušná riadiaca komisia v odôvodnených prípadoch a len v kategóriách mládeže. Ak ide o súťaže škôl alebo iných organizácií, ktoré sú organizované v rámci činnosti SsFZ, rozhodujúca je príslušnosť k škole alebo inej organizácii zapojenej do súťaže.
2. Pre vznik alebo zmenu registrácie hráča je určujúce zaevidovanie registrácie alebo jej zmeny oprávnenou osobou v ISSF.
3. Ten istý hráč môže byť súčasne registrovaný v najviac jednom FK, najviac v jednom futsalovom klube a najviac v jednom klube plážového futbalu, za ktoré sa môže zúčastňovať súťažnej činnosti súčasne v tom istom období/ročníku.
4. Amatérsky alebo profesionálny status hráčov a pravidlá pri transferoch hráčov sú upravené prestupovým poriadkom vychádzajúcim z platných Pravidiel FIFA pre status a prestupy hráčov (FIFA Regulations for the Status and Transfer of Players).
5. SsFZ rešpektuje rozhodnutia Súdneho dvora EÚ vo veciach transferov hráčov, odstupného a výchovného a ich princípy zakotví vo svojich predpisoch aj pre výlučne vnútroštátne vzťahy.

*DRUHÁ ČASŤ*

# Členstvo v SsFZ

***Článok 18***

*Členstvo v SsFZ a členovia SsFZ*

1. Členom SsFZ sa môže stať žiadateľ, ktorý na základe rozhodnutia VV SFZ získa členstvo v SFZ, v zmysle čl. 22 a čl. 27 až čl. 30 Stanov SFZ.
2. Členstvo v SsFZ je dobrovoľné, pričom každý člen môže kedykoľvek v súlade s týmito stanovami zo SsFZ vystúpiť.
3. Členstvo v SsFZ je vyjadrením podpory, lojality a stotožnenia sa člena s poslaním, cieľmi, úlohami a s pravidlami fungovania SsFZ ako občianskeho združenia.
4. Členstvom v SsFZ člen prejavuje svoj súhlas a vôľu podriadiť sa platným pravidlám futbalového hnutia, ktoré sú vyjadrené v týchto stanovách a predpisoch FIFA, UEFA, SFZ a SsFZ, ako aj rozhodnutiam ich príslušných orgánov vydaným v súlade s nimi.
5. SsFZ má riadnych členov, pridružených členov a čestných členov.
6. SsFZ zabezpečuje plnenie svojich cieľov a úloh najmä prostredníctvom svojich členov a v spolupráci s nimi.
7. Informácie súvisiace so vznikom a zánikom členstva v SsFZ sú evidované v Centrálnom registri členov SFZ vedenom v ISSF. Úkony súvisiace so vznikom a zánikom členstva v SsFZ sa môžu vykonávať aj elektronickou formou.
8. Práva a povinnosti členov SsFZ sú upravené v týchto stanovách.

***Článok 19***

*Vznik a zánik členstva v SsFZ*

1. Členom SsFZ sa môže stať žiadateľ, ktorý splní podmienky prijatia stanovené v týchto stanovách. Na vznik členstva v SsFZ nie je právny nárok.
2. O prijatí za člena, pozastavení členstva alebo o vylúčení člena zo SsFZ rozhoduje príslušný orgán SsFZ v súlade s týmito stanovami.
3. Členstvo v SsFZ zaniká:
	1. vystúpením,
	2. vylúčením,
	3. smrťou alebo právnym zánikom člena,
	4. právnym zánikom SsFZ.
4. Zánik členstva má za následok zánik všetkých práv, ktoré sa spájajú s členstvom v SsFZ.
5. Zánik členstva nezbavuje člena finančných a iných záväzkov voči SFZ, SsFZ a ich členom.
6. V prípade zrušenia FK v súlade so Smernicou o právno-organizačných zmenách v kluboch a ich zaraďovaní do súťaží (zrušenie FK v dôsledku zlúčenia), má FK ktorý sa zrušuje za povinnosť dohrať súťaž prebiehajúceho ročníka.
7. Uhradené členské sa v prípade zániku členstva nevracia.
8. V prípade zániku členstva bez dohratia prebiehajúcich súťaží, dôsledky z hľadiska platnosti výsledkov odohratých a neodohratých stretnutí sa riešia podľa Súťažného poriadku SFZ.

***Článok 20***

*Vystúpenie zo SsFZ*

1. Riadny člen, ktorý chce vystúpiť zo SsFZ, je povinný v záujme zachovania integrity súťaží informovať o tom SsFZ písomne najmenej dva mesiace vopred.
2. Povinnosťou vystupujúceho riadneho člena je dohrať súťaže prebiehajúceho súťažného ročníka. Ak to nie je možné, SsFZ rozhodne o ďalšom postupe a vysporiadaní vzájomných vzťahov.
3. Pridružený člen vystúpenie zo SsFZ oznámi písomne SsFZ.
4. Pri oznámení vystúpenia zo SsFZ vystupujúci člen uvedie dátum, ku ktorému vystupuje zo SsFZ. Ak je v oznámení uvedený skorší dátum, ako je deň doručenia oznámenia na SsFZ, alebo ak dátum vystúpenia v oznámení nie je uvedený, za deň vystúpenia sa považuje deň, kedy bolo SsFZ doručené písomné oznámenie o vystúpení.
5. Vystúpenie zo SsFZ nezbavuje člena povinnosti vyrovnať finančné a iné záväzky voči SFZ, SsFZ a ich členom.

***Článok 21***

*Pozastavenie členstva v SsFZ*

1. Výkonný výbor môže rozhodnúť aj s okamžitou účinnosťou o pozastavení členstva v SsFZ, najmä v prípadoch, ak je člen SsFZ dôvodne podozrivý z:
	1. ovplyvňovania výsledku stretnutia v rozpore so zásadou fair-play,
	2. trestných činov korupcie (prijímanie úplatku, podplácanie, nepriama korupcia),
	3. inej závažnej trestnej činnosti.
2. Z dôvodu závažného alebo opakovaného porušenia povinnosti, ktoré je v zásadnom rozpore s predpismi SFZ i SsFZ a vážne ohrozuje športovú etiku a dobré meno SsFZ, môže Výkonný výbor rozhodnúť o pozastavení členstva, a to aj s okamžitou účinnosťou.
3. Pozastavenie členstva trvá až do rozhodnutia vo veci členstva na najbližšej Konferencii, ak Výkonný výbor svoje rozhodnutie o pozastavení členstva nezruší. V prípade, keď Konferencia pozastavenie členstva nepotvrdí, pozastavenie členstva je zrušené.
4. Člen SsFZ, ktorému bolo pozastavené členstvo stráca momentom tohto rozhodnutia Výkonného výboru všetky práva člena SsFZ, ktoré mu prináležia podľa týchto stanov, ak Výkonný výbor nerozhodne inak. Ostatní členovia nesmú s takýmto členom udržiavať športové vzťahy, s výnimkou plnenia povinností vyplývajúcich z čl. 20 ods. 5 týchto stanov a z bežného obchodného styku.
5. Disciplinárna komisia môže členovi SsFZ, ktorého členstvo bolo pozastavené, uložiť aj disciplinárne opatrenie.

***Článok 22***

*Vylúčenie zo SsFZ*

1. Člen SsFZ môže byť vylúčený zo SsFZ:
	1. v prípade závažného porušenia stanov, alebo ostatných predpisov SFZ a SsFZ, pričom za takéto porušenie sa považuje najmä:

- ovplyvňovanie výsledku stretnutia v rozpore so zásadou fair-play,

- požitie dopingových látok, alebo vedomá účasť na zneužití dopingových látok,

- aktívna účasť na násilí a neprístojnostiach v súvislosti s futbalovým podujatím,

- korupcia (prijímanie úplatku, podplácanie, nepriama korupcia), ktorej sa dopustil člen, štatutárny orgán alebo iný funkcionár člena, alebo iná osoba v prospech člena SFZ a SsFZ,

- iná závažná trestná činnosť, ktorej sa dopustil člen, štatutárny orgán alebo iný funkcionár člena, alebo iná osoba v prospech člena SFZ a SsFZ,

- závažné, dlhodobé alebo opakované porušovanie povinností člena SsFZ stanovených predpismi SsFZ, ktoré ohrozujú alebo môžu vážne ohroziť princípy a vzťahy v SsFZ, prípadne autoritu normatívneho systému a rozhodovacej činnosti v rámci SsFZ,

* 1. ak člen prestal spĺňať podmienky členstva (strata bezúhonnosti, neuhradenie členského príspevku napriek opakovanej písomnej výzve, atď.),
	2. z dôvodu neprihlásenia, resp. nezaradenia žiadneho družstva dospelých do majstrovskej súťaže organizovanej SsFZ.
1. O vylúčení člena zo SsFZ rozhoduje Konferencia nadpolovičnou väčšinou delegátov.
2. Postup podľa ods. 1 písm. a) tohto článku je možný až po právoplatnom rozhodnutí orgánov príslušných na konanie o delikte.
3. Vylúčenie zo SsFZ nezbavuje člena povinnosti vyrovnať finančné a iné záväzky voči SFZ, SsFZ a ich členom.

***Článok 23***

*Riadne členstvo v SsFZ*

1. O prijatí za riadneho člena rozhoduje Výkonný výbor SFZ po tom, čo žiadateľ o riadne členstvo splní podmienky uvedené v ods. 6 tohto článku a čl. 27 ods. 3 a 4 Stanov SFZ.
2. Riadnymi členmi po splnení podmienok uvedených v týchto stanovách sú:
	1. ObFZ Banská Bystrica, Čadca, Dolný Kubín, Liptovský Mikuláš, Lučenec, Martin, Rimavská Sobota, Veľký Krtíš, Zvolen, Žiar nad Hronom a Žilina,
	2. FK majstrovských súťaží SsFZ – kategória dospelých, ktoré majú minimálne jedno družstvo mládeže zaradené v súťažiach evidovaných v ISSF,
	3. FK majstrovských súťaží riadených SFZ, ktoré nie sú členmi ÚLK a majú sídlo v regióne, ak už nie sú riadnymi členmi SsFZ, podľa písm. b) tohto odseku,
	4. združenia a iné organizácie hráčov, trénerov, rozhodcov a pod. s vlastnou právnou subjektivitou.
3. Riadni členovia musia mať svoju vlastnú právnu subjektivitu.
4. Na Konferencii uplatňujú riadni členovia svoje práva prostredníctvom volených delegátov.
5. Každý právny subjekt, ktorý sa chce stať riadnym členom, musí podať písomnú prihlášku adresovanú SsFZ, ak tieto stanovy neurčujú inak.
6. K prihláške podľa ods. 5 tohto článku musí žiadateľ povinne priložiť nasledujúce dokumenty:
	1. kópiu platných stanov alebo obdobnej zakladateľskej listiny žiadateľa, ktoré musia byť v súlade s týmito stanovami,
	2. doklad preukazujúci právnu formu žiadateľa a v prípade obchodnej spoločnosti aktuálny výpis z obchodného registra použiteľný na právne účely,
	3. doklad o pridelení identifikačného čísla organizácie (IČO),
	4. doklad o pridelení daňového identifikačného čísla (DIČ) a identifikačného čísla pre daň (IČ DPH), ak boli žiadateľovi pridelené,
	5. vyhlásenie žiadateľa, že jeho právna forma a samostatná právna subjektivita mu umožňujú prijímať rozhodnutia nezávisle od súhlasu akejkoľvek tretej osoby,
	6. zoznam funkcionárov s uvedením štatutárnych orgánov, ktoré majú právomoc vstupovať do právne záväzných vzťahov s tretími osobami,
	7. kópiu zápisnice z ostatného zasadnutia najvyššieho orgánu, kde je uvedené schválenie žiadosti o členstvo v SsFZ,
	8. písomný záväzok žiadateľa, že bude dodržiavať predpisy FIFA, UEFA, SFZ i SsFZ a zabezpečí ich dodržiavanie svojimi členmi,
	9. vyhlásenie žiadateľa, že sa bude zúčastňovať výhradne súťaží organizovaných FIFA, UEFA, SFZ, SsFZ a ObFZ, alebo iných súťaží po predchádzajúcom písomnom súhlase SFZ, SsFZ a ObFZ.
	10. písomný záväzok, že bude dodržiavať Pravidlá futbalu, ostatné futbalové predpisy a zásady pre riešenie sporov v SsFZ (čl.13 týchto stanov),
	11. vyhlásenie, že žiadateľ uznáva právomoc komory, licenčných orgánov, disciplinárnej komisie,

Odvolacej komisie SsFZ (ďalej len “odvolacia komisia”), Odvolacej komisie SFZ, rozhodcovských orgánov FIFA a CAS vo veciach týkajúcich sa členských vzťahov, stanov, uznesení a rozhodnutí futbalového hnutia, jeho členov a osôb s jeho príslušnosťou, a že sa zaväzuje riešiť spory s osobami s príslušnosťou k SFZ alebo k členom SFZ prostredníctvom príslušných orgánov

* 1. stanovisko príslušného ObFZ.

***Článok 24***

*Pridružené členstvo v SsFZ*

1. Pridruženým členom sa môžu stať subjekty, ktoré sa aktívne nezúčastňujú na organizovanom futbale, ale ktorých cieľom je pomáhať futbalu v rámci SsFZ, prispievať k jeho rozvoju a príťažlivosti, ako napr. združenie divákov, fanúšikov, publicistov, sponzorov, atď.
2. Stanovy a ciele pridružených členov nemôžu byť v rozpore s týmito stanovami a poslaním SsFZ.
3. O prijatí pridruženého člena rozhoduje Konferencia na návrh Výkonného výboru.
4. Zástupca pridruženého člena sa môže Konferencie zúčastňovať bez práva hlasovať.

***Článok 25***

*Individuálne členstvo v SsFZ*

1. Individuálnym členom je fyzická osoba spĺňajúca podmienky členstva podieľajúca sa na športovej, organizačnej alebo riadiacej činnosti v orgánoch a štruktúrach SsFZ a jeho členov najmä ako hráč, tréner, rozhodca, delegát zväzu alebo iný funkcionár, registrovaná v Centrálnom registri členov SFZ evidovanom v ISSF.
2. Individuálny člen nemá priame hlasovacie právo na Konferencii SsFZ. Má právo podieľať sa na činnosti SsFZ, podávať návrhy na zmenu stanov a iných predpisov SsFZ sprostredkovane cez právnické osoby (napr. obchodná spoločnosť, občianske združenie), v ktorých pôsobí alebo je ich členom.
3. Individuálne členstvo v SsFZ vzniká momentom registrácie fyzickej osoby v Centrálnom registri členov SFZ. Registrácia je podmienkou, ktorej splnenie musí predchádzať aktívnej účasti fyzickej osoby, najmä ako hráč, tréner, rozhodca, delegát zväzu alebo iný funkcionár, na súťaži/podujatí organizovanom v rámci činnosti SsFZ alebo jeho členov.
4. Individuálnym členom sa stáva aj hráč/reprezentant registrovaný v klube so sídlom mimo územia SR, a to od nadobudnutia platnosti jeho Štatútu reprezentanta Slovenskej republiky (zmluvy o výkone činnosti reprezentanta SR) na celé obdobie platnosti štatútu reprezentanta.
5. Individuálnym členom sa môže stať aj iná bezúhonná fyzická osoba ako je uvedené v ods. 1 tohto článku na základe žiadosti o registráciu za člena SsFZ. Zamestnanec alebo iná osoba vykonávajúca pracovnú činnosť alebo poskytujúca službu pre SsFZ alebo jeho člena na základe zmluvného vzťahu nemusí byť individuálnym členom.
6. Za bezúhonného sa nepovažuje ten, kto bol v posledných piatich rokoch právoplatne odsúdený za úmyselný trestný čin alebo bol v posledných dvoch rokoch postihnutý v disciplinárnom konaní SFZ, resp. SsFZ za závažné disciplinárne previnenie, pokiaľ odsúdenie alebo postih nebolo zahladené rozhodnutím príslušného orgánu alebo zo zákona. Bezúhonnosť sa preukazuje výpisom z registra trestov, ktorý je možné nahradiť písomným čestným vyhlásením uchádzača o členstvo v SsFZ.
7. Každý uchádzač o individuálne členstvo v SsFZ podľa tohto článku je povinný pri podaní žiadosti o členstvo uviesť svoju príslušnosť ku konkrétnemu riadnemu alebo pridruženému členovi SsFZ, ktorý bude plniť overovaciu povinnosť vo vzťahu k údajom uvedeným uchádzačom a bude zodpovedať za aktuálnosť databázy členov, voči ktorým má overovaciu povinnosť. Overovacou autoritou môže byť aj SsFZ.
8. Každý člen SsFZ môže v mesačnej lehote od podania prihlášky žiadateľom podľa tohto článku uviesť výhrady k prijatiu uchádzača za individuálneho člena. Osoby uchádzajúce sa o členstvo v SsFZ budú uvedené na webovom sídle SsFZ. Na základe výhrad závažného charakteru môže registračný orgán odmietnuť registráciu členstva v SsFZ. Inak registračný orgán zaregistruje osobu ako individuálneho člena.
9. Osobné údaje uchádzačov o členstvo v SsFZ a individuálnych členov uvedené v ich registračnom formulári budú v súlade so stanovami a ostatnými predpismi SFZ, resp. SsFZ zverejnené na webovom sídle SsFZ alebo iným obvyklým spôsobom.
10. Hráči v školských súťažiach sa so súhlasom zákonných zástupcov stávajú dočasnými individuálnymi členmi SsFZ s časovým obmedzením na jeden rok od zapojenia sa do súťaže. Dočasné členstvo sa môže opakovane predlžovať vždy o jeden rok až do plnoletosti hráča alebo sa môže zmeniť na individuálne členstvo bez časového obmedzenia.

***Článok 26***

*Čestné členstvo v SsFZ*

1. Za čestného člena môže byť prijatá osoba, ktorá sa zvlášť zaslúžila o činnosť, rozvoj, propagáciu a popularitu futbalu v regióne.
2. O prijatí čestného člena rozhoduje Konferencia nadpolovičnou väčsinou na návrh Výkonného výboru, alebo riadneho člena SsFZ.

***Článok 27***

*Práva a povinnosti riadnych členov SsFZ*

1. **Práva riadneho člena SsFZ**
2. navrhnúť kandidáta na volenú, alebo ustanovenú funkciu v rámci SsFZ, ak tieto Stanovy neupravujú inak,
3. byť navrhnutý za kandidáta na volenú alebo ustanovenú funkciu v rámci SsFZ, ak spĺňa podmienky kandidatury určené predpismi SsFZ,
4. podieľať sa na činnosti SsFZ v rámci plnenia úloh, ktoré mu boli zverené,
5. predkladať návrhy na zmenu predpisov SsFZ,
6. podať podnet alebo návrh příslušnému orgánu SsFZ,
7. byť informovaný a požadovať informácie o záležitostiach SsFZ prostredníctvom administratívy SsFZ a ISSF,
8. používať vlastné osobné konto v rámci ISSF,
9. voliť delegátov konferencie a prostredníctvom nich hlasovať na konferencii,
10. predkladať návrhy, ktoré majú byť súčasťou programu konferencie,
11. zastupovať/ reprezentovať záujmy futbalového hnutia za kluby, oblasti, regióny,
12. spolupracovať so štátnymi orgánmi a orgánmi územnej samosprávy,
13. zastupovať spoločné záujmy svojich členov a osôb s jeho príslušnosťou,
14. vydávať vlastné vykonávacie predpisy pre ich činnost a pre súťaže, ktoré riadia a organizujú,
15. zabezpečovať účasť klubov, ktoré sú jeho členmi na súťažiach organizovaných a riadených SsFZ a členmi SsFZ,
16. prijímať ocenenia a odmeny za umiestnenie v súťaži, výchovné, solidárny príspevok a iné úhrady súvisiace so športovou činnosťou.
17. Riadny člen uplatňuje svoje záujmy a práva na konferencii priamo alebo prostredníctvom volených alebo inak ustanovených delegátov.
18. **Povinnosti riadneho člena SsFZ**
19. Dodržiavať predpisy a rozhodnutia SsFZ, SFZ, UEFA, a FIFA,
20. Starať sa o všestranný rozvoj futbalu a usilovať sa o jeho popularitu medzi mládežou
21. Prijať záväzok v súlade s článkom 13 a článkom 23 ods.6 písm.k) Stanov, že akýkoľvek domáci spor súvisiaci s predpismi a rozhodnutiami SsFZ, bude prednostne riešiť prostredníctvom príslušných orgánov SsFZ, v prípade porušenia predpisov SFZ, UEFA alebo FIFA bude riešiť prostredníctvom príslušných orgánov SFZ, ak to právny poriadok nevylučuje
22. Písomne oznámiť SsFZ všetky právne významné zmeny bezodkladne po tom, čo nastala zmena, alebo sa o nej člen SFZ dozvedel, najmä ak sa jedná o:
	* 1. Zmenu v stanovách člena SsFZ,
		2. Zmenu identifikačných a fakturačných údajov člena SsFZ,
		3. Zmenu v zozname funkcionárov,
		4. Zmenu v zastupovaní člena v ISSF, najmä ak ide o zmenu štatutárneho zástupcu, ISSF manažéra, delegáta konferencie, alebo zástupcu člena,
		5. Iné závažné právne významné skutočnosti, majúce vplyv na jeho členstvo v SsFZ
23. neudržiavať žiadne športové kontakty so subjektami, ktoré nie sú uznávané FIFA, UEFA a SFZ alebo s partnermi, ktorých členstvo bolo pozastavené, alebo boli z členstva vylúčení,
24. platiť členské příspevky vo výške a lehote splatnosti stanovenej rozhodnutím konferencie SFZ alebo SsFZ
25. platiť poplatky vo výške určenej predpismi SsFZ alebo rozhodnutím orgánu SsFZ
26. dodržiavať zásady lojality, čestnosti, športového správania a boja proti korupcii, dopingu, intolerancii rasizmu a násiliu vo futbale
27. zabezpečiť opatrenia proti manipulácii priebehu a výsledkov súťaží a ďalšie opatrenia proti negatívnym javom v športe.

***Článok 28***

*Práva a povinnosti pridružených členov SsFZ*

1. Pridružení členovia predovšetkým:
2. vyjadrujú záujmy svojich individuálnych členov, predkladajú ich názory a informujú o nich orgány SsFZ. Zvolení zástupcovia pridružených členov sa môžu zúčastňovať Konferencie, bez práva hlasovať, môžu však byť volení do orgánov SsFZ.
3. pôsobia v prospech futbalu, pričom sú povinní posilňovať jeho spoločenskú vážnosť a obľubu, zvyšovať mravnú a odbornú úroveň svojich členov a funkcionárov,
4. vydávajú vlastné stanovy, ktorými upravujú vzťahy v rámci ich organizačnej štruktúry, vzťahy k orgánom SsFZ a súťažiam, ktoré riadi SsFZ. Ich stanovy musia byť v zásadnom súlade s týmito stanovami.

***Článok 29***

*Práva a povinnosti čestných členov SsFZ*

1. Čestní členovia predovšetkým:
2. môžu sa zúčastňovať Konferencie a v prípade delegovania riadnym členom SsFZ za delegáta majú právo hlasovať,
3. podporujú záujmy futbalového hnutia a podľa svojich možností aktívne napomáhajú rozvoju futbalu,
4. môžu byť volení do orgánov SsFZ.

*TRETIA ČASŤ*

*Orgány SsFZ*

## Prvá hlava

*Spoločné ustanovenia o orgánoch SsFZ*

***Článok 30***

*Všeobecné ustanovenia*

1. SsFZ v záujme napĺňania hlavných cieľov, dosahovania účelu činnosti a realizácie stanovených úloh vytvára svoje orgány so zastupiteľskou, normotvornou (v rámci SsFZ), kreačnou, výkonnou, kontrolnou, disciplinárnou, odvolacou a administratívnou právomocou.
2. Najvyšším zastupiteľským, normotvorným a rozhodovacím orgánom je Konferencia.
3. Výkonnými orgánmi sú Výkonný výbor a predseda SsFZ.
4. Kontrolnými orgánmi sú kontrolór, Revízna komisia a Volebná komisia.
5. Orgánmi pre zabezpečenie spravodlivosti sú Disciplinárna komisia a Odvolacia komisia.
6. Administratívnymi orgánmi sú odborné komisie, sekretariát SsFZ, ad hoc komisie a pracovné skupiny.
7. Zodpovednosť orgánov SsFZ a volených funkcionárov SsFZ je upravená nasledovne
	1. predseda SsFZ, výkonný výbor, volebná komisia, kontrolór, revízna komisia, disciplinárna komisia a odvolacia komisia zodpovedajú konferencii,
	2. predsedovia a členovia odborných komisií zodpovedajú výkonnému výboru,
	3. ostatné komisie a pracovné skupiny zodpovedajú orgánu, ktorý ich zriadil.

***Článok 31***

*Konanie orgánov SsFZ*

1. Za člena orgánu môže byť zvolená alebo ustanovená osoba, ktorá splňa nasledovné podmienky:
2. je individuálnym členom,
3. rešpektuje tieto stanovy a ostatné predpisy,
4. je právne spôsobilá na vykonávanie právnych úkonov bez obmedzení,
5. je náležite odborne a spoločensky fundovaná v súlade so záujmami SsFZ a jeho členov,
6. je bezúhonná,
7. súhlasí s kandidatúrou na navrhovanú funkciu.
8. Členovia orgánov:
9. nesmú uprednostňovať svoje záujmy, záujmy určitej skupiny členov, teritoriálne záujmy a záujmy tretích osôb pred záujmami SsFZ a SFZ,
10. sú povinní konať s náležitou starostlivosťou a v dobrej viere v záujme SsFZ a jeho členov v zmysle predpisov SsFZ a SFZ, v súlade s právnymi predpismi.
11. Ak v týchto stanovách nie je určené inak, na spôsobilosť orgánu vykonávať činnosť v SsFZ sa vyžaduje zvolenie predsedu/vedúceho a najmenej dvoch ďalších členov.
12. Pre schválenie rozhodnutia platí zásada rovnosti hlasov členov orgánu, pričom všetci členovia orgánu majú jeden hlas. V prípade rovnosti hlasov rozhoduje hlas predsedu/vedúceho. Člen orgánu nesmie pri hlasovaní zastupovať iného člena toho istého orgánu.
13. Na prijatie rozhodnutia je potrebná nadpolovičná väčšina všetkých hlasov, ak nie je stanovené inak.
14. Rozhodnutie orgánu SsFZ nadobúda účinnosť jeho schválením, ak nie je v rozhodnutí stanovené inak.
15. V záujme efektivity činnosti orgánov sa v určitých prípadoch môže využiť aj hlasovanie jeho členov per rollam. O takejto možnosti hlasovania rozhoduje predseda/vedúci najmä v neodkladných prípadoch a výsledok hlasovania sa následne uvedie v zápisnici.
16. SsFZ rešpektuje samostatnosť a nezávislosť vecného posudzovania a rozhodovania svojich orgánov v rozsahu právomoci, ktoré im boli zverené týmito stanovami alebo inými predpismi SsFZ.

***Článok 32***

*Zodpovednosť orgánov SsFZ*

1. Orgány SsFZ zodpovedajú za svoju činnosť nasledovne:

a) Konferencia – riadnym členom,

b) Výkonný výbor, Kontrolór, Revízna komisia a predseda SsFZ – Konferencii,

c) komisie – Výkonnému výboru,

d) úseky – príslušným komisiám,

e) pracovné skupiny, ad hoc komisie – orgánu, ktorý ich vytvoril.

***Článok 33***

*Funkčné obdobie volených orgánov SsFZ*

1. Funkčné obdobie predsedu SsFZ, členov orgánov SsFZ je štyri roky, ak nejde o doplňujúce volby. Funkčné obdobie kontrolóra je päť rokov. Veková hranica osob volených a ustanovených do orgánov SFZ je 70 rokov. Osoba, ktorá v čase konania volby alebo ustanovenia do funkcie dovršila 70 rokov nemôže kandidovať na volenú alebo ustanovenú funkciu.
2. Funkčné obdobie členov orgánov SsFZ končí zvolením nových členov týchto orgánov.
3. V záujme zabezpečenia efektívnej výmeny vedenia SsFZ ako kontinuity procesov riadenia činnosti SsFZ sa stanovuje, že mandát členov Výkonného výboru na konci ich funkčného obdobia končí spoločne s mandátom predsedu SsFZ. Uvedené platí obdobne aj pre predsedov a členov volených orgánov a komisií SsFZ.
4. Predĺženie funkčného obdobia členov Výkonného výboru je neprípustné.
5. V záujme zabezpečenia kontinuity procesov riadenia činnosti SsFZ sa stanovuje, že predsedovia a ostatní volení členovia orgánov sú po uplynutí ich mandátu oprávnení naďalej vykonávať svoju činnosť v orgánoch, ktorých boli členmi a to až do zvolenia alebo ustanovenia nového predsedu a členov tohto orgánu.
6. Funkcia predsedu SsFZ, alebo iného člena orgánu zaniká:
	1. uplynutím funkčného obdobia,
	2. vzdaním sa funkcie,
	3. odvolaním z funkcie oprávneným orgánom,
	4. ak člen orgánu SsFZ je nečinný viac ako tri mesiace aj napriek písomnému upozorneniu zo strany kontrolóra, predsedu, alebo podpredsedu orgánu, ktorého je členom,
	5. rozhodnutím súdu o obmedzení alebo pozbavení spôsobilosti na právne úkony,
	6. odsúdením za úmyselný trestný čin spáchaný v súvislosti s výkonom funkcie alebo súvislosti s činnosťou v SsFZ,
	7. odsúdením za športovú korupciu, korupciu (prijímanie úplatku, podplácanie, nepriama korupcia) alebo zločin, aj keď neboli spáchané v súvislosti s výkonom funkcie alebo súvislosti s činnosťou v SsFZ,
	8. smrťou.
7. Ak zanikne výkon funkcie člena voleného orgánu pred uplynutím jeho funkčného obdobia, môže Výkonný výbor na návrh predsedu SsFZ alebo iného člena Výkonného výboru poveriť inú osobu výkonom funkcie namiesto príslušného člena orgánu, do najbližšieho zasadnutia orgánu oprávneného voliť člena tohto orgánu. Na najbližšom zasadnutí zvolí príslušný orgán nového člena orgánu, vždy len na zostávajúcu časť funkčného obdobia, ak tieto stanovy nestanovujú inak. Ak na tomto zasadnutí nebude zvolený nový člen orgánu, pokračuje poverená osoba vo funkcii až do zvolenia nového člena orgánu.

***Článok 34***

*Konflikt záujmov a nezlučiteľnosť funkcií v SsFZ*

1. Členovia orgánov SsFZ na všetkých úrovniach riadenia musia v záležitostiach FK a ObFZ, ktorého sú členmi, zachovávať nestrannosť.
2. V prípade, ak hrozí konflikt záujmov, členovia orgánu sa nesmú zúčastniť rokovania ani hlasovania tohto orgánu o otázkach, v ktorých hrozí konflikt záujmov. Sú povinní ponechať rozhodovanie v takomto prípade na osoby nezainteresované na rozhodnutí. Za dodržanie tohto ustanovenia zodpovedá predseda/vedúci príslušného orgánu. Pri pochybnostiach o existencii konfliktu záujmu predsedu/vedúceho orgánu rozhodnú ostatní členovia orgánu tajným hlasovaním.
3. V podmienkach SsFZ platí princíp nezlučiteľnosti výkonu funkcie v zastupiteľskom, výkonnom, kontrolnom orgáne a orgáne pre zabezpečenie spravodlivosti, ako aj nezlučiteľnosť pracovníka aparátu SsFZ s výkonom volenej funkcie na rovnakom stupni riadenia futbalu, s výnimkou členstva v komisiach, predovšetkým platí princíp nezlučiteľnosti výkou funkcie:
	1. v kontrolnom orgáne s výkonom funkcie delegáta konferencie, vo výkonnom výbore alebo v inom orgáne volenom alebo ustanovenom konferenciou alebo výkonným výborom,
	2. predsedu SsFZ, člena výkonného výboru, štatutárneho orgánu člena SsFZ alebo funkcie vo výkonnom orgáne člena SsFZ s výkonom funkcie v štatutárnom orgáne alebo vo výkonnom orgáne dodávateľa tovarov alebo služieb pre SsFZ alebo člena SsFZ; to neplatí pre právnické osoby, ktorých zakladateľom, zriaďovateľom alebo spoločníkom je SsFZ.
	3. V orgáne na riešenie sporov
		* 1. s výkonom funkcie v inom orgáne SsFZ volenom konferenciou alebo výkonným výborom
			2. so zastupovaním v konaní pred orgánmi na riešenie sporov,
			3. so zastupovaním záujmovej organizácie hráčov, trénerov, rozhodcov, a klubov
4. Členovia orgánov volení Konferenciou nemôžu byť počas trvania ich mandátu zvolení alebo inak ustanovení za delegátov na Konferenciu.
5. Kontrolórom, členom Revíznej komisie, predsedom a členom Disciplinárnej komisie, Komisie rozhodcov a Odvolacej komisie nesmie byť štatutár FK zaradeného v súťažiach SsFZ a aktívny rozhodca zaradený na nominačnej listine rozhodcov SsFZ.
6. Výkon funkcie člena Výkonného výboru alebo predsedu komisie je nezlučiteľný s výkonom funkcie aktívneho rozhodcu zaradeného na nominačnú listinu rozhodcov SsFZ.
7. Fyzická ani právnicka osoba (vrátane holdingových a dcérskych spoločností a ich organizačných zložiek) nesmie byť spoločníkom alebo členom orgánu vo viac ako jednom FK v rovnakej súťaží, mať podiel na hlasovacích právach v orgánoch viac ako jedného FK, ani iným spôsobom vykonávať kontrolu nad viac ako jedným FK v rovnakej súťaží. Podrobnejšie so zreteľom na športovo-technické záležitosti túto problematiku upravuje Súťažný poriadok SFZ.
8. Členovia orgánu SsFZ, ktorý rozhodoval vo veci v ktoromkoľvek stupni, je vylúčený z rozhodovania v tej iste veci na orgáne, ktorý rozhoduje v inom stupni, alebo v tej istej veci vykonáva preskúmavaciu pôsobnosť voči rozhodnutiu orgánu SsFZ.
9. člen orgánu na riešenie sporov sa zaväzuje počas trvania výkonu svojej funkcie:

 a) postupovať a rozhodovať

 1. podľa svojho najlepšieho vedomia a svedomia,

 2. nestranne a nezávisle bez ohľadu na to, ktorým orgánom alebo záujmovou skupinou bol do orgánu na riešenie sporov navrhnutý, zvolený alebo inak ustanovený,

 3. tak, aby bola zabezpečená ochrana práv a oprávnených záujmov účastníkov konania pred orgánmi na riešenie sporov,

 4. s odbornou starostlivosťou tak, aby jeho postup a rozhodnutie boli účastníkom konania aj futbalovému hnutiu zrozumiteľné a bezdôvodne sa neodchyľovali od predchádzajúcej rozhodovacej praxe,

 5. bez zbytočných prieťahov,

b) dbať na dodržiavanie právneho poriadku a predpisov SFZ, ako aj predpisov FIFA a UEFA pri dodržaní článku 8 ods. 2 a

 c) nezúčastňovať sa na akejkoľvek činnosti, ktorá ohrozuje objektívnu nestrannosť člena orgánu na riešenie sporov, vrátane vyjadrovania názorov pred osobami, ktoré nie sú členmi orgánov na riešenie sporov alebo poradenstva vo veci prejednávanej a rozhodovanej orgánom na riešenie sporov.

***Článok 35***

*Odvolanie a pozastavenie výkonu funkcie v SsFZ*

1. Konferencia alebo Výkonný výbor môže v odôvodnených prípadoch odvolať osobu z funkcie, do ktorej ju tieto orgány zvolili alebo ustanovili.
2. Orgán podľa odseku 1 odvolá člena orgánu SsFZ z funkcie, ak stratil bezúhonnosť vyžadovanú právnym poriadkom na výkon činnosti športového odborníka.
3. V prípadoch, ak voči osobe bolo vznesené obvinenie za korupciu, inú závažnú trestnú činnosť, alebo úmyselný trestný čin spáchaný v súvislosti s výkonom funkcie alebo činnosti v SsFZ, Výkonný výbor bezodkladne rozhodne o pozastavení výkonu funkcie tejto osoby v SsFZ, až do konečného rozhodnutia v trestnej veci.
4. Výkonný výbor môže rozhodnúť o dočasnom pozastavení výkonu funkcie v SsFZ aj na základe disciplinárneho konania voči osobe v zmysle Disciplinárneho poriadku SFZ, pre závažné disciplinárne previnenie.
5. Rozhodnutie o dočasnom pozastavení výkonu funkcie dotknutej osoby v SsFZ má okamžitý účinok.
6. Návrh na odvolanie z funkcie alebo dočasné pozastavenie výkonu funkcie v SsFZ môže podať delegát Konferencie, Kontrolór a člen Výkonneho výboru. Návrh na odvolanie člena komisie môže podať príslušný predseda komisie alebo vedúci sekretár.

## Druhá hlava

*Príprava a priebeh Konferencie SsFZ*

***Článok 36***

*Konferencia SsFZ – základné ustanovenia*

1. Konferencia je najvyšším zastupiteľským orgánom SsFZ, ktorý má právo prijať najzávažnejšie rozhodnutia futbalového hnutia v regióne.
2. Konferencia môže byť riadna, mimoriadna a volebná.
3. Riadna konferencia sa koná spravidla dvakrát za rok.
4. Mimoriadna konferencia sa koná pri splnení podmienok uvedených v týchto stanovách.
5. Volebná konferencia sa koná raz za štyri roky (čl. 41 ods. 5-7).
6. Konferencia, na ktorej sa konajú doplňujúce voľby sa nepovažuje za volebnú Konferenciu.
7. Rokovanie Konferencie vedie predsedajúci ustanovený Výkonným výborom.
8. Prípravu a priebeh konferencie upravuje Rokovací poriadok a Volebný poriadok.
9. Volebná konferencia sa musí uskutočniť najneskôr do 30 dní po uplynutí štyroch rokov odo dňa konania predchádzajúcej Volebnej konferencie, to neplatí, ak ide o voľbu členov volebnej komisie a kontrolóra.

***Článok 37***

*Delegáti Konferencie SsFZ*

1. Konferencie sa zúčastňujú delegáti s právom hlasovať zastupujúci riadnych členov (ObFZ a FK) tak, aby bola zachovaná parita krajov, t. j. 36 delegátov za Banskobystrický kraj a 36 delegátov za Žilinský kraj.
2. Delegátov Konferencie volia Konferencie ObFZ nasledovne:
	1. rovnaký počet delegátov zastupujúcich ObFZ a FK hrajúce súťaže SsFZ a súťaže SFZ mimo tých, ktoré riadi ÚLK, z príslušného ObFZ,
	2. riadni členovia dbajú na dodržanie ods. 1 tohto článku a v záujme dodržania parity krajov rešpektujú väčší počet delegátov ObFZ Dolný Kubín, Liptovský Mikuláš a Žilina (počtom družstiev najväčšie v SsFZ).
3. Konferencie sa zúčastňuje 72 delegátov s právom hlasovať v zložení:
	1. 48 delegátov – z ObFZ Banská Bystrica, Čadca, Martin, Lučenec, Rimavská Sobota, Veľký Krtíš, Zvolen a Žiar nad Hronom, t. j. 3 delegáti za ObFZ vrátane predsedov ObFZ pokiaľ nie sú členmi Výkonného výboru, resp.v konflikte záujmov v zmysle čl. 34, ods. 3-6 týchto stanov a 3 delegáti za FK hrajúce súťaže SsFZ kategorie dospelých a súťaže SFZ mimo tých, ktoré riadi ÚLK, z príslušného ObFZ,
	2. 24 delegátov – z ObFZ Dolný Kubín, Liptovský Mikuláš a Žilina, t. j. 4 delegáti za ObFZ vrátane predsedov ObFZ pokiaľ nie sú členmi Výkonného výboru, resp.v konflikte záujmov v zmysle čl. 34, ods. 3-6 týchto stanov a 4 delegáti za FK hrajúce súťaže SsFZ kategórie dospelých a súťaže SFZ mimo tých, ktoré riadi ÚLK, z príslušného ObFZ
4. Delegátov za FK hrajúce súťaže SsFZ a súťaže SFZ, mimo tých, ktoré riadi ÚLK, spravidla tvoria členovia (zástupcovia) týchto FK.
5. V prípade, ak vzniknú v pôsobnosti SsFZ združenia, či organizácie hráčov, trénerov, rozhodcov a pod. s právnou subjektivitou a stanú sa riadnými členmi SsFZ, zúčastní sa Konferencie zástupca každého združenia/organizácie s právom hlasovať. Týmto nie je dotknutý počet delegátov stanovený podľa ods. 3 tohto článku.
6. Delegátmi Konferencie bez práva hlasovať sa môžu stať aj zástupcovia pridružených členov, pričom za každého pridruženého člena sa Konferencie zúčastňuje jeden delegát.

***Článok 38***

*Právomoci Konferencie SsFZ*

1. Konferencia má v rámci SsFZ právomoc normotvornú, kreačnú, rozhodovaciu a kontrolnú.
2. Konferencia predovšetkým:
	1. schvaľuje Stanovy SsFZ a ich zmeny,
	2. schvaľuje Volebný poriadok a Rokovací poriadok Konferencie a ich zmeny,
	3. rozhoduje o vylúčení riadneho a pridruženého člena a posudzuje súlad ich stanov s týmito stanovami,
	4. rozhoduje o prijatí a vylúčení čestného člena,
	5. volí delegátov s právom hlasovať na Konferenciu SFZ za SsFZ a ich náhradníkov, mimo predsedov ObFZ.
	6. volí a odvoláva predsedu SsFZ, podpredsedu SsFZ za Banskobystrický kraj, podpredsedu SsFZ za Žilinský kraj a ostatných členov Výkonného výboru,
	7. volí a odvoláva Kontrolóra, predsedu Disciplinárnej komisie, predsedu, podpredsedu a členov Odvolacej komisie, predsedu, podpredsedu Volebnej komisie (ak neboli zvolení skôr), ~~členov Volebnej komisie a~~ ich náhradníkov,
	8. schvaľuje opatrenia na zintenzívnenie rozvoja futbalu v regióne na príslušné volebné obdobie,
	9. schvaľuje rozpočet a správu o hospodárení a nakladaní s majetkom SsFZ,
	10. schvaľuje správu o činnosti predsedu SsFZ a Výkonného výboru,
	11. rozhoduje o vzniku obchodnej spoločnosti s účasťou SsFZ, o vstupe a výstupení SsFZ do a z iných už existujúcich obchodných spoločností,
	12. rozhoduje o reorganizácii súťaží riadených SsFZ,
	13. rozhoduje o nominácii kandidátov na voľby do Výkonného výboru SFZ za SsFZ,
	14. rozhoduje o členstve v SFZ, vstupe SsFZ do športových a telovýchovných organizácií a vystúpení z organizácií, ktorých je členom,
	15. rozhoduje o návrhoch riadnych a pridružených členov,
	16. rozhoduje o zrušení SsFZ dobrovoľným rozpustením alebo zlúčením s iným združením a o veciach súvisiacich so zrušením,
	17. prerokováva a rozhoduje aj o veciach v týchto stanovách neupravených, ak tieto súvisia s organizáciou a činnosťou SsFZ.
	18. rozhoduje o všetkých veciach, pokiaľ nie sú týmito stanovami alebo inými predpismy zverené do právomoci Výkonného výboru a iných orgánov SsFZ.

***Článok 39***

*Uznášaniaschopnosť Konferencie SsFZ*

1. Konferencia je uznášaniaschopná, ak je na jej rokovaní prítomná kvalifikovaná väčšina všetkých delegátov s právom hlasovať.
2. Ak nie je Konferencia v čase začatia zasadnutia uznášaniaschopná, predsedajúci odloží začiatok Konferencie o jednu hodinu. Ak ani potom nie je Konferencia uznášaniaschopná, predsedajúci po konzultácii s Výkonným výborom nariadi opakované zasadnutie Konferencie najneskôr do 30 dní s rovnakým programom.
3. Ak sa počas Konferencie zníži počet prítomných delegátov s právom hlasovať pod hranicu uznášaniaschopnosti, predsedajúci preruší Konferenciu najviac na jednu hodinu. Ak po hodine nie je Konferencia uznášaniaschopná, predsedajúci po konzultácii s Výkonným výborom nariadi opakované zasadnutie Konferencie najneskôr do 30 dní s programom, ktorý dovtedy nebol prerokovaný.
4. Na opakovanom zasadnutí Konferencie postačuje účasť nadpolovičnej väčšiny delegátov. Pre rozšírenie programu opakovanej Konferencie stačí nadpolovičná väčšina hlasov delegátov. V prípade, ak na opakovanom zasadnutí Konferencie táto nie je uznášaniaschopná, predsedajúci nariadi ďalšie opakované zasadnutie Konferencie najneskôr do 30 dní s rovnakým programom.

***Článok 40***

*Program a rozhodnutia Konferencie SsFZ*

1. Konferencia rozhoduje formou hlasovania, zdvihnutím hlasovacích lístkov delegátmi.
2. Pred každým hlasovaním sa rozhodne o spôsobe hlasovania. O procedurálnych veciach sa hlasuje verejne.
3. Výsledky hlasovania a prijaté rozhodnutia sa uvedú do zápisnice, ktorú SsFZ uverejní na svojej webovej stránke SsFZ, okrem prípadov, keď Konferencia odôvodnene rozhodne o nezverejnení niektorého dokumentu, jeho časti, či výsledku hlasovania.
4. Konferencia rozhoduje nadpolovičnou väčšinou prítomných delegátov, ak tieto stanovy neurčujú inak.
5. Kvalifikovanou väčšinou delegátov rozhoduje Konferencia predovšetkým o:
6. schválení Stanov SsFZ a ich zmien,
7. odvolaní predsedu SsFZ podpredsedu SsFZ za Banskobystrický kraj, podpredsedu SsFZ za Žilinský kraj a ostatných členov Výkonného výboru,
8. reorganizácii súťaží riadených SsFZ.
9. Sekretár zostaví program konferencie na základe návrhov výkonného výboru, delegátov, kontrolóra, riadnych členov SsFZ.
10. Na začiatku rokovania na návrh delegáta môže byť program pozmenený alebo doplnený, ak s tým súhlasí nadpolovičná väčšina delegátov s právom hlasovať.
11. Konferencia nemôže rozhodovať o bode, ktorý nie je výslovne uvedený v programe schválenom delegátmi na začiatku Konferencie. V rámci bodu „diskusia“ môže Konferencia prijímať iba odporúčania a stanoviská.
12. Návrhy a zmeny stanov a predpisov SsFZ, rovnako tak prihlášky na členstvo v SsFZ, musia byť zaslané na SsFZ 21 dní pred konaním Konferencie. Návrhy, ktoré budú podané neskôr alebo až na Konferencii, je možné prerokovať len so súhlasom kvalifikovanej väčšiny delegátov.
13. Program Konferencie musí obsahovať nasledujúce body:
14. vyhlásenie o tom, že Konferencia bola zvolaná v súlade so Stanovami SsFZ,

vyhlásenie o uznášaniaschopnosti konferencie

1. rozhodnutie o návrhoch na zmenu alebo doplnenie navrhovaného programu, ak boli podané
2. schválenie programu,
3. schválenie pracovných komisií konferencie
4. vystúpenie predsedu SsFZ, alebo ním poverených osôb,
5. správa o činnosti SsFZ za obdobie od predchádzajúcej Konferencie,
6. schválenie uznesenia pri jednotlivých prerokovaných bodoch programu Konferencie.

***Článok 41***

*Riadne i doplňujúce voľby a volebná Konferencia SsFZ*

1. Riadne voľby do orgánov SsFZ sa konajú na volebnej Konferencii raz za štyri roky. To neplatí, ak ide o voľbu kontrolóra.
2. Pre organizáciu a priebeh volebnej Konferencie primerane platia ustanovenia upravujúce riadnu Konferenciu.
3. Volebnú Konferenciu zvoláva Výkonný výbor podľa čl. 36 ods. 9 týchto stanov tak, aby sa konala najneskôr 30 dní po uplynutí štyroch rokov odo dňa konania poslednej volebnej Konferencie. Riadnych členov o termíne konania volebnej Konferencie informuje neodkladne Výkonný výbor primeraným spôsobom.
4. Najneskôr jeden mesiac pred konaním volebnej Konferencie je povinná začať pracovať Volebná komisia.
5. Návrhy kandidátov na volených členov orgánov SsFZ musia byť podané písomne na SsFZ najmenej štrnásť dní pred dňom konania konferencie, na ktorej sa konajú voľby. Jedna osoba môže kandidovať iba na jednu funkciu volenú na tej istej konferencii.
6. Konferencia volí 3 delegátov s právom hlasovať na Konferenciu SFZ za Banskobystrický kraj a ich náhradníkov a 3 delegátov s právom hlasovať za Žilinský kraj a ich náhradníkov, mimo predsedov ObFZ,
7. ~~Konferencia volí a odvoláva predsedu SsFZ, podpredsedu SsFZ za Banskobystrický kraj, podpredsedu SsFZ za Žilinský kraj a ostatných členov Výkonného výboru. Podpredseda SsFZ môže byť predsedom ObFZ v príslušmom kraji.~~
8. ~~Konferencia volí a odvoláva Kontrolóra, predsedov Disciplinárnej komisie, Odvolacej komisie, Volebnej komisie (ak nebol zvolený skôr), členov Volebnej komisie a ich náhradníkov. Pri voľbe predsedu Disciplinárnej komisie a Odvolacej komisie platí zásada, že obaja nemôžu byť z toho istého kraja.~~
9. Ak je navrhnutý na funkciu člena Výkonného výboru len jeden kandidát, na jeho zvolenie sa vyžaduje získanie hlasov jednoduchej väčšiny delegátov. Ak podľa predchádzajúceho postupu člen Výkonného výboru nebol zvolený, Volebná komisia vyhlási do 48 hodín doplňujúce voľby na túto funkciu a stanoví ich termín.
10. Ak je kandidátov na funkciu člena Výkonného výboru viac, zvolený je ten kandidát, ktorý získal hlasy nadpolovičnej väčšiny delegátov. Ak ani jeden z kandidátov nezíska v prvom kole hlasy nadpolovičnej väčšiny delegátov, koná sa vzápätí druhé kolo volieb.
11. Do druhého kola volieb postupujú kandidáti, ktorí sa počtom získaných hlasov umiestnili na prvom a druhom mieste. Ak získali viacerí kandidáti rovnaký najväčší počet hlasov na prvom mieste, postupujú do druhého kola len títo kandidáti. Ak v prvom kole získal jeden kandidát najväčší počet hlasov a na druhom mieste sa umiestnili viacerí kandidáti s rovnakým počtom hlasov, postupujú všetci kandidáti na prvom a druhom mieste do druhého kola.
12. V druhom kole volieb bude zvolený kandidát, ktorý získa nadpolovičnú väčšinu hlasov delegátov. Ak ani jeden z kandidátov nezíska v druhom kole nadpolovičnú väčšinu, na zvolenie kandidáta v ďalších kolách postačuje jednoduchá väčšina hlasov delegátov, pričom do ďalších kôl postupujú kandidáti podľa rovnakého kľúča, ako v prípade postúpenia do druhého kola.
13. Ak podľa postupov uvedených v ods. 8-11 tohto článku nebol zvolený člen Výkonného výboru, Volebná komisia vyhlási do 48 hodín doplňujúce voľby na túto funkciu a stanoví ich termín, ak Konferencia nerozhodne o uskutočnení doplňujúcej voľby na najbližšej Konferencii.
14. Doplňujúce voľby sú voľby do orgánov SsFZ volených Konferenciou konané mimo volebnej Konferencie na zostatok funkčného obdobia.
15. V doplňujúcich voľbách sú kandidáti volení v prípade predčasného zániku funkcie predchádzajúceho nositeľa funkcie alebo v prípade, keď volená funkcia nie je obsadená z iného dôvodu.
16. Doplňujúca voľba kandidátov uvedených v ods. 5-7 tohto článku sa spravidla uskutoční v rámci programu najbližšej Konferencie.
17. Kandidáti na jednotlivé volené funkcie sa nemusia zúčastniť Konferencie s právom hlasovať. Musia však byť na Konferenciu pozvaní a navrhovaný kandidát musí svoj súhlas vyjadriť osobne alebo v prípade neprítomnosti potvrdiť písomne. Jedna osoba môže na tej istej Konferencii kandidovať len na jednu volenú funkciu.
18. Riadne a doplňujúce voľby do orgánov SsFZ volených Konferenciou riadi Volebná komisia.
19. Prípravu a priebeh volieb na Konferencii upravujú Volebný poriadok a Rokovací poriadok, ktoré sa primerane použijú aj pri voľbe predsedov a členov orgánov SsFZ, ak tieto stanovy neurčujú inak.

***Článok 42***

*Mimoriadna Konferencia SsFZ*

1. Výkonný výbor zvolá mimoriadnu Konferenciu, ak o tom rozhodne nadpolovičná väčšina jeho členov. Ak Výkonný výbor má menej ako sedem členov, alebo ak dva po sebe nasledujúce mesiace nie je Výkonný výbor uznášaniaschopný, mimoriadnu Konferenciu môže zvolať aj Revízna komisia alebo Volebná komisia.
2. Mimoriadnu Konferenciu je v odôvodnených prípadoch oprávnený zvolať predseda SsFZ.
3. Výkonný výbor je povinný zvolať mimoriadnu Konferenciu:
	1. ak to navrhne najmenej osem ObFZ formou petície podpísanej štatutárnymi orgánmi jednotlivých ObFZ,
	2. ak o to požiada minimálne 50 % riadnych členov SsFZ z radov FK formou petície podpísanej štatutárnymi orgánmi jednotlivých FK.
4. V návrhu na zvolanie mimoriadnej Konferencie sa musí uviesť znenie bodov, ktoré majú byť v programe mimoriadnej Konferencie.
5. Mimoriadna Konferencia sa uskutoční do 60 dní odo dňa, kedy bol vykonaný právny úkon (rozhodnutie predsedu SsFZ, Výkonného výboru, Volebnej komisie, doručenie petície) rozhodujúci pre jej uskutočnenie.
6. Pre mimoriadnu Konferenciu primerane platia ustanovenia upravujúce konanie riadnej Konferencie.
7. Prípravu a priebeh mimoriadnej Konferencie upravuje Rokovací poriadok.

## Tretia hlava

*Výkonný výbor SsFZ*

***Článok 43***

*Zloženie Výkonného výboru SsFZ*

1. Výkonný výbor je najvyšším výkonným orgánom SsFZ, ktorý operatívne riadi činnosť SsFZ. Rozhoduje o všetkých veciach, pokiaľ nie sú týmito stanovami alebo ostatnými predpismi zverené do právomoci Konferencie, alebo iného orgánu SsFZ.
2. Členov Výkonného výboru, ktorí musia byť bezúhonní a príslušní k SsFZ, volia a odvolávajú delegáti Konferencie spôsobom určeným v týchto stanovách a vo Volebnom poriadku.
3. Vo Výkonnom výbore môže byť z toho istého FK iba jeden zástupca

~~Výkonný výbor má 11 členov, pričom okrem predsedu SsFZ, musí byť vo Výkonnom výbore po 5 zástupcov za Banskobystrický a Žilinský kraj. Tvoria ho:~~

~~-predseda SsFZ,~~

~~-podpredseda SsFZ za Banskobystrický kraj,~~

~~-podpredseda SsFZ za Žilinský kraj,~~

~~-člen – zástupca ObFZ za Banskobystrický kraj,~~

~~-člen – zástupca ObFZ za Žilnský kraj,~~

~~-člen – zodpovedný za riadenie súťaží v kategórii dospelí,~~

~~-člen – zodpovedný za riadenie súťaží v kategóriách mládeže a jej rozvoj,~~

~~-člen – zástupca trénerov,~~

~~-člen – zástupca rozhodcov,~~

~~-člen – zástupca FK za Banskobystrický kraj,~~

~~-člen – zástupca FK za Žilinský kraj.~~

~~O konkrétnom rozdelení funkcií členov Výkonného výboru pre Banskobystrický kraj a Žilinský kraj a funkcí, ktoré volí Konferencia SsFZ (čl. 41 ods. 5-7 týchto stanov), rozhodne Výkonný výbor na spoločnom zasadnutí s predsedami ObFZ najneskôr 31 dní pred konaním prvej volebnej konferencie ObFZ v pôsobnosti SsFZ.~~

~~Oprávnené subjekty z Banskobystrického kraja a Žilinského kraja navrhnú Výkonnému výboru len svojich kandidátov na funkcie stanovené podľa ods. 5 tohto článku. Z takto navrhnutých kandidátov Výkonný výbor vytvorí kandidátnu listinu na funkcie volené Konferenciou a odovzdá ju ako vlastný návrh Volebnej komisii. Týmto nie je dotknuté právo navrhnúť kandidátov na funkcie volené Konferenciou aj iným príslušným subjektom, za svoj kraj.~~

~~Všetci delegáti Konferencie budú voliť členov Výkonného výboru z kandidátnej listiny predloženej Výkonným výborom tak, aby v ňom bolo dodržané paritné zastúpenie obidvoch krajov. Boli zastúpené všetky ObFZ v rámci obidvoch krajov~~

1. Výkonný výbor pozostáva z predsedu a ďalších 11 členov (spolu 12 členov) v tomto zložení:
2. jeden člen – zástupca za ObFZ Banská Bystrica,
3. jeden člen – zástupca za Turčiansky futbalový zväz Martin,
4. jeden člen – zástupca za Liptovský futbalový zväz,
5. jeden člen – zástupca za ObFZ Kysúc,
6. jeden člen – zástupca za ObFZ Lučenec,
7. jeden člen – zástupca za ObFZ Rimavská Sobota,
8. jeden člen – zástupca za ObFZ Veľký Krtíš,
9. jeden člen – zástupca za ObFZ Žiar nad Hronom,
10. jeden člen – zástupca za ObFZ Žilina,
11. jeden člen – zástupca za ObFZ Zvolen,
12. jeden člen – zástupca za ObFZ Dolný Kubín.
13. Predsedu a členov Výkonného výboru podľa odseku 4 písm. a) až k) volia všetci delegáti s právom hlasovať z kandidátnej listiny predloženej Volebnou komisiou tak, aby v ňom boli zastúpené všetky ObFZ v rámci obidvoch krajov.
14. Ak na niektorú z pozícii vo výkonnom výbore podľa odseku 4 písm. a) až k) nebol doručený žiaden návrh na voľbu kandidáta, voľba na danú pozíciu sa neuskutoční a Volebná komisia vyhlási do 48 hodín doplňujúce voľby na neobsadenú funkciu a určí termín ich konania.
15. Na prvom zasadnutí Výkonného výboru volia členovia Výkonného výboru 2 podpredsedov SsFZ (1 za Banskobystrický kraj a 1 za Žilinský kraj) z členov Výkonného výboru, ktorých navrhuje predseda. Podpredsedu SsFZ za Banskobystrický kraj volia samostatne členovia Výkonného výboru zvolení ako zástupcovia ObFZ v pôsobnosti Banskobystrického kraja a podpredsedu SsFZ za Žilinský kraj volia samostatne členovia Výkonného výboru zvolení ako zástupcovia za ObFZ v pôsobnosti Žilinského kraja.

***Článok 44***

*Práva a povinnosti členov Výkonného výboru SsFZ*

1. Člen Výkonného výboru má právo:
	1. predložiť návrh do programu rokovania Výkonného výboru,
	2. hlasovať o všetkých záležitostiach, o ktorých rozhoduje Výkonný výbor,
	3. vyjadrovať sa ku každému bodu programu a k materiálom prerokovávaným Výkonným výborom,
	4. navrhnúť hlasovanie Výkonného výboru per rollam o veci, ktorej povaha a závažnosť si nevyžaduje osobné prerokovanie a rozhodnutie na zasadnutí Výkonného výboru,
	5. zúčastniť sa na zasadnutiach komisií, pracovných skupín a iných orgánov SsFZ, prezentovať na nich svoje návrhy a stanoviská v súlade s predpismi a rozhodnutiami Konferencie a Výkonného výboru,
	6. v odôvodnených prípadoch navrhnúť zvolanie mimoriadneho zasadnutia Výkonného výboru, alebo požiadať o zvolanie zasadnutia komisie, pracovnej skupiny a iného orgánu SsFZ, najmä ak vec neznesie odklad,
	7. verejne vyjadrovať svoje vlastné názory na otázky futbalu pri dodržaní ods. 2 písmeno b), c), e) a f) tohto článku.
2. Člen Výkonného výboru je povinný:
	1. vykonávať svoju funkciu nezištne v prospech futbalu v regióne a na Slovensku v súlade s predpismi a rozhodnutiami FIFA, UEFA, SFZ a SsFZ,
	2. nesprístupňovať pred zasadnutím Výkonného výboru podklady k rokovaniu tretím osobám a bez súhlasu Výkonného výboru alebo predsedu SsFZ ani po jeho zasadnutí,
	3. rešpektovať a vykonávať rozhodnutia prijaté Výkonným výborom v súlade s predpismi SsFZ a to bez ohľadu na to ako hlasoval,
	4. zúčastňovať sa osobne na zasadnutiach Výkonného výboru, kde je jeho účasť nezastupiteľná,
	5. posilňovať spoločenskú vážnosť futbalu, dbať na záujmy futbalu v regióne a na Slovensku, svojím vystupovaním a správaním na verejnosti zvyšovať kredit a postavenie futbalu, SFZ, SsFZ, ich členov a partnerov,
	6. zdržať sa konaní, ktoré by mohli poškodiť dobré meno futbalu v regióne a jeho predstaviteľov, SFZ, SsFZ, jeho členov a ich partnerov.
3. V prípade konania, ktoré je nezlučiteľné s dodržiavaním povinností člena Výkonného výboru podľa ods. 2 tohto článku, alebo v prípade, že sa člen Výkonného výboru bez odôvodneného ospravedlnenia nebude opakovane alebo počas obdobia 6 mesiacov zúčastňovať na jeho činnosti, môže byť takýto člen na návrh predsedu SsFZ alebo Výkonného výboru odvolaný z funkcie, prípadne mu môže byť výkon funkcie dočasne pozastavený.

***Článok 45***

*Zasadnutie Výkonného výboru SsFZ*

1. Výkonný výbor zasadá podľa potreby, spravidla raz za mesiac, na základe plánu činnosti schváleného na príslušné obdobie.
2. Zasadnutia Výkonného výboru zvoláva a ich priebeh riadi predseda SsFZ, alebo jeden z podpredsedov SsFZ, na základe poverenia predsedu SsFZ.
3. Ak o zasadnutie písomne požiada nadpolovičná väčšina členov Výkonného výboru, alebo ak sa má rokovať o záležitostiach, ktoré spadajú do kompetencie Konferencie a situácia si vyžaduje ich okamžité riešenie, je predseda SsFZ alebo poverený podpredseda SsFZ povinný zvolať mimoriadne zasadnutie Výkonného výboru do 7 dní od obdržania žiadosti alebo od vzniku dôvodu na zvolanie mimoriadneho zasadnutia.
4. Zaradenie konkrétneho bodu do programu môže navrhnúť každý člen Výkonného výboru a vedúci sekretár. Navrhované body do programu členovia Výkonného výboru predkladajú vedúcemu sekretárovi najmenej 7 dní pred konaním zasadnutia.
5. Program zasadnutia zostavuje predseda SsFZ v spolupráci s vedúcim sekretárom.
6. Program zasadnutia sa zasiela členom Výkonného výboru spolu s pozvánkou a materiálmi na rokovanie najmenej 3 dni pred konaním zasadnutia.
7. Na zasadnutiach Výkonného výboru sa zúčastňujú bez práva hlasovať Kontrolór, vedúci sekretár a osoba, ktorá zaznamenáva priebeh zasadnutia. V dôležitých prípadoch, na základe požiadavky niektorého z členov Výkonného výboru, sa zasadnutia Výkonného výboru, resp. prerokovania niektorého z bodov programu zasadnutia zúčastňujú len členovia Výkonného výboru a Kontrolór. Na základe pozvánky sa zasadnutia Výkonného výboru zúčastňujú aj predsedovia ostatných komisií SsFZ.
8. Zasadnutia sú neverejné.
9. Výkonný výbor môže k jednotlivým prerokovávaným bodom programu prizvať predsedov komisií a tretie osoby, aby vyjadrili odborné stanovisko, alebo podali Výkonnému výboru doplňujúce informácie, prípadne zodpovedali otázky k prerokovávanej problematike. Prizvané tretie osoby nemajú právo hlasovať. Ich prítomnosť je však nevyhnutná pri prerokovaní materiálov a problematiky spadajúcej do ich pôsobnosti.

***Článok 46***

*Právomoci Výkonného výboru SsFZ*

1. Výkonný výbor predovšetkým:
2. rozhoduje o všetkých veciach, pokiaľ nie sú týmito stanovami alebo ostatnými predpismi zverené do právomoci Konferencie, komisií a iných orgánov SsFZ,
3. spracováva návrh opatrení na zintenzívnenie a koncepciu rozvoja futbalu v regióne na príslušné volebné obdobie a predkladá ho na schválenie Konferencii,
4. schvaľuje úlohy vyplývajúce z plnenia koncepcie rozvoja futbalu v regióne a prerokováva správy o ich plnení, o ktorých v rámci správy o činnosti informuje Konferenciu,
5. pripravuje a zvoláva zasadnutia riadnej a mimoriadnej Konferencie,
6. volí a odvoláva podpredsedu a členov Revíznej komisie, Disciplinárnej komisie a Odvolacej komisie,
7. volí a odvoláva predsedov komisií, okrem tých, ktorí boli zvolení na Konferencii,
8. ustanovuje a odvoláva členov komisií, pričom prihliada na návrhy predsedov komisií,
9. usmerňuje činnosť komisií v spolupráci s príslušným predsedom komisie a vedúcim sekretárom,
10. v prípade potreby rozhoduje o zostavení ad hoc komisie a pracovnej skupiny,
11. rozhoduje o schválení predpisov komisií a pracovných skupín a o ich zmenách,
12. rozhoduje o schválení návrhu predsedu SsFZ v oblasti personálnych a pracovnoprávnych záležitosti,
13. rozhoduje o termínovej listine a o počte družstiev zúčastňujúcich sa súťaží a o ďalších veciach týkajúcich sa súťaží SsFZ,
14. rozhoduje o ustanovení a odvolaní trénerov regionálnych družstiev a ostatného technického personálu,
15. vytvára materiálne a organizačné podmienky pre regionálne výbery,
16. na príslušný súťažný ročník schvaľuje nominačné listiny rozhodcov a delegátov zväzu súťaží riadených SsFZ a navrhuje rozhodcov a delegátov zväzu na nominačné listiny súťaží riadených SFZ, prípadne vykonáva zmeny v nominačných listinách v priebehu súťažného ročníka,
17. schvaľuje poriadky SsFZ s výnimkou Rokovacieho poriadku a Volebného poriadku,
18. rozhoduje o bežných veciach týkajúcich sa hospodárenia SsFZ,
19. predkladá Konferencii návrh rozpočtu a návrhy rozhodnutí o zásadných veciach týkajúcich sa hospodárenia SsFZ,
20. zabezpečuje dodržiavanie týchto stanov,
21. rozhoduje o dočasnom pozastavení členstva v SsFZ,
22. rozhoduje o dočasnom pozastavení výkonu funkcie funkcionára voleného Konferenciou, do najbližšej Konferencie,
23. rozhoduje o dočasnom pozastavení výkonu funkcie z dôvodu trestného stíhania funkcionára SsFZ, až do právoplatného skončenia jeho trestného stíhania,
24. rozhoduje o delegovaní úloh vyplývajúcich z pôsobnosti Výkonného výboru na iné orgány SsFZ, alebo na tretie osoby,
25. schvaľuje kandidátov na členov komisií SFZ, pokiaľ ide o funkcie prislúchajúce nominácii SsFZ, ako aj zástupcov SsFZ v iných organizáciách.

***Článok 47***

*Rozhodnutia Výkonného výboru SsFZ*

1. Výkonný výbor je uznášaniaschopný, ak je prítomná nadpolovičná väčšina jeho členov vrátane predsedu SsFZ, resp. povereného podpredsedu SsFZ.
2. Ak vo Výkonnom výbore nie sú obsadené všetky funkcie, pre jeho uznášaniaschopnosť sa vyžaduje prítomnosť nadpolovičnej väčšiny členov Výkonného výboru, ktorí sú členmi Výkonného výboru v čase jeho zasadnutia.
3. Výkonný výbor prijíma rozhodnutia nadpolovičnou väčšinou členov. V prípade rovnosti hlasov rozhoduje hlas predsedu SsFZ.
4. Hlasovanie člena Výkonného výboru prostredníctvom zástupcu, alebo na základe plnej moci, nie je povolené.
5. Pri hlasovaní je prípustné hlasovanie per rollam.
6. O priebehu zasadnutia a rozhodnutiach Výkonného výboru sa vyhotovuje zápisnica, ktorú schvaľuje predseda SsFZ, resp. poverený podpredseda SsFZ zastupujúci predsedu SsFZ.
7. Rozhodnutia Výkonného výboru nadobúdajú okamžitú účinnosť, pokiaľ Výkonný výbor nerozhodne inak. Proti rozhodnutiu Výkonného výboru je prípustný opravný prostriedok podaním odvolania na Odvolaciu komisiu SFZ. Rozhodnutie Výkonného výboru môže zrušiť, prípadne zmeniť Konferencia, Výkonný výbor z vlastnej iniciatívy, alebo na podnet Revíznej komisie, alebo jej predsedu. Právo  požiadať o preskúmanie rozhodnutia Výkonného výboru Komorou pre riešenie sporov SFZ tým nie je dotknuté.
8. Rozhodnutia Výkonného výboru nemôžu byť v rozpore s právnymi predpismi, Stanovami SsFZ, predpismi FIFA, UEFA, SFZ, SsFZ a rozhodnutiami Konferencie.
9. Zápisnice zo zasadnutia Výkonného výboru archivuje vedúci sekretár.
10. O prijatých rozhodnutiach Výkonný výbor informuje Konferenciu a futbalovú verejnosť na webovej stránke SsFZ.

## Štvrtá hlava

*Predseda SsFZ*

***Článok 48***

*Postavenie predsedu SsFZ*

1. Predseda SsFZ je štatutárnym orgánom SsFZ, ktorý je oprávnený konať v mene SsFZ.
2. Predseda SsFZ je najvyšším predstaviteľom SsFZ v styku so SFZ, regionálnymi i oblastnými futbalovými zväzmi a inými subjektami.
3. Predseda SsFZ je členom Výkonného výboru s právom hlasovať.
4. Na zastupovanie SsFZ môže predseda splnomocniť v stanovenom rozsahu podpredsedov SsFZ, člena Výkonného výboru, vedúceho sekretára, príslušného zamestnanca aparátu SsFZ a so súhlasom Výkonného výboru aj inú osobu.
5. Predseda SsFZ koná v mene SsFZ v právnych, administratívnych, organizačných vzťahoch a je oprávnený v mene SsFZ podpisovať písomnosti.
6. Predseda SsFZ predsedá zasadnutiam Výkonného výboru a pracovných skupín, v ktorých bol ustanovený za predsedu.
7. V prípade nemožnosti výkonu funkcie predsedu SsFZ, zastupuje predsedu SsFZ na základe rozhodnutia Výkonného výboru jeden z podpredsedov SsFZ. Ak to nie je možné, právomoci predsedu SsFZ vykonáva v nevyhnutnom rozsahu do najbližšej Konferencie člen Výkonného výboru poverený výkonom tejto funkcie na základe rozhodnutia Výkonného výboru.
8. V prípade odvolania predsedu SsFZ, koná sa do 30 dní od jeho odvolania Konferencia. Do tej doby právomoci predsedu SsFZ vykonáva jeden z podpredsedov SsFZ poverený výkonom funkcie na základe rozhodnutia Výkonného výboru.
9. Predseda SsFZ je zároveň kandidátom SsFZ na voľbu za člena Výkonného výboru SFZ za amatérsky futbal na Konferencii SFZ.

***Článok 49***

*Právomoci predsedu SsFZ*

1. Predseda SsFZ má právo:
	1. vystupovať v mene SsFZ, zastupovať a reprezentovať jeho záujmy pri rokovaniach so štátnymi a samosprávnymi orgánmi, spoločenskými organizáciami a inými subjektami v regióne a mimo neho,
	2. vystupovať v mene SsFZ, zastupovať a reprezentovať jeho záujmy v rámci futbalového hnutia na Slovensku a vo vzťahu k športovým a telovýchovným inštitúciám,
	3. koordinovať vzťahy medzi SsFZ a SFZ,
	4. iniciovať, uskutočňovať a podporovať spoluprácu SsFZ so štátnymi a samosprávnymi orgánmi, spoločenskými organizáciami a inými subjektami v regióne a mimo neho,
	5. zabezpečovať efektívnu činnosť orgánov SsFZ za účelom naplnenia cieľov vykonávaním hlavných činností a účelu zriadenia SsFZ,
	6. prostredníctvom vedúceho sekretára a aparátu SsFZ realizovať rozhodnutia prijaté Konferenciou a Výkonným výborom,
	7. riadiť a kontrolovať prácu a činnosť vedúceho sekretára a zamestnancov aparátu SsFZ.
2. Predseda SsFZ je oprávnený v odôvodnených prípadoch zvolať mimoriadnu Konferenciu.
3. Predseda SsFZ predkladá Výkonnému výboru návrh na ustanovenie alebo odvolanie vedúceho sekretára.
4. Predseda SsFZ je povinný vopred prerokovať svoje rozhodnutia o zásadných otázkach vo Výkonnom výbore, alebo v príslušných komisiách.

## Piata hlava

*Kontrolné orgány SsFZ*

***Článok 50***

*Kontrolór SsFZ*

1. Kontrolór je najvyšším kontrólnym orgánom SsFZ. Vykonáva a zabezpečuje nezávislý výkon vnútornej kontroly SsFZ a kontroly členov SsFZ.
2. Kontrolórom môže byť fyzická osoba, na ktorú sa v pôsobnosti SsFZ primerane vzťahuje čl. 55, ods. 2-10 Stanov SFZ.
3. Kontrolór môže podať odvolanie proti akémukoľvek rozhodnutiu orgánu SsFZ, alebo orgánu člena SsFZ, proti ktorému je prípustné odvolanie, ak považuje napadnuté rozhodnutie za nesúladné s právními predpismi, resp. predpismi SFZ, či SsFZ.
4. Kontrolór pri výkone svojej činnosti postupuje podľa §14 Zákona o športe č. 440/2015 Zz. Osoby s príslušnosťou k SsFZ sú povinné poskytnúť kontrolórovi potrebnú súčinnosť pri výkone jeho funkcie.
5. Kontrolór má právo sa zúčastniť zasadnutí konferencie, Výkonného výboru a ak to považuje za potrebné aj zasadnutí iných orgánov SsFZ.
6. Kontrolór minimálne jedenkrát ročne podáva Konferencii správu o činnosti. V prípade ak to situácia vyžaduje, Kontrolór vystupuje na Konferencii aj v iných prípadoch, keď je jeho vystúpenie uvedené v  programe Konferencie.

***Článok 51***

*Revízna komisia SsFZ*

1. Revízna komisia je nezávislým orgánom kontroly činnosti SsFZ, jeho orgánov a dodržiavania predpisov SsFZ a SFZ.
2. Funkciu predsedu Revíznej komisie vykonáva Kontrolór. Členmi komisie sú spravidla 2 členovia komisie za Banskobystrický kraj a 2 členovia komisie za Žilinský kraj. Z členov komisie volí Výkonný výbor podpredsedu komisie, ktorý je zároveň náhradníkom kontrolóra (v prípade zániku jeho mandátu). Podpredseda komisie prípadne vykonáva funkciu kontrolóra až do času zvolenia nového kontrolóra.
3. Do pôsobnosti komisie patrí predovšetkým:
	1. kontrolovať finančné hospodárenie s prostriedkami SsFZ, dbať o ich efektívne a hospodárne využívanie v súlade s právnymi predpismi, schváleným rozpočtom SsFZ, cieľmi, úlohami a predpismi SsFZ a SFZ,
	2. na požiadanie podávať stanovisko Výkonnému výboru k dodržiavaniu efektívnosti, hospodárnosti a účelovosti finančných prostriedkov poskytnutých jednotlivým členom SsFZ,
	3. dať podnet Výkonnému výboru alebo Konferencii na zrušenie alebo zmenu rozhodnutia Výkonného výboru,
	4. vykonávať kontroly podľa schváleného plánu a požiadaviek Konferencie a Výkonného výboru a na základe výsledkov kontroly vydať príslušné rozhodnutie (stanovisko, odporúčanie) k dodržiavaniu týchto stanov a ostatných predpisov SsFZ.
4. Pre efektívne plnenie úloh je komisia oprávnená požadovať informácie, vyjadrenia, posudky a stanoviská orgánov SsFZ a jeho členov.
5. Zamestnanci aparátu SsFZ na požiadanie umožnia členom komisie nazrieť do účtovných dokladov, uzatvorených zmlúv a iných dokumentov, na základe ktorých SsFZ prevzalo na seba práva a povinnosti a poskytnú im zápisnice a všetky ostatné materiály zo zasadnutí Výkonného výboru a iných orgánov SsFZ.
6. Revízna komisia jedenkrát ročne predkladá Konferencii správu o svojej činnosti a zverejňuje ju na webovej stránke SsFZ.
7. Revízna komisia zasadá najmenej raz za polrok, jej zasadnutia zvoláva predseda komisie najmenej 10 dní pred zasadnutím.
8. O každom uznesení alebo závere komisie sa rozhoduje hlasovaním.
9. Každý člen a orgán SsFZ môže podať Revíznej komisii podnet na preskúmanie správnosti postupu a uplatňovania predpisov orgánmi SsFZ.
10. Revízna komisia nezasahuje do plnenia povinností Kontrolóra. Komisia vykonáva svoju činnosť ako poradný orgán Kontrolóra, pričom mu poskytuje patričnú súčinnosť.

***Článok 52***

*Volebná komisia SsFZ*

1. Volebná komisia pripravuje a organizuje voľby všetkých orgánov a členov orgánov SsFZ, ktorých podľa týchto stanov volí Konferencia. Kontroluje priebeh volieb a vyhlasuje ich výsledky.
2. Komisia rozhoduje o sťažnostiach, námietkach a sporoch súvisiacich s prípravou a priebehom volieb na Konferencii.
3. Komisia sa skladá z predsedu a štyroch členov (dvaja za Banskobystrický kraj a dvaja za Žilinský kraj), ktorých volí a odvoláva Konferencia.
4. Funkčné obdobie komisie začína zvolením Konferenciou, na ktorej sú zvolení predseda a členovia komisie. Ich funkčné obdobie končí zvolením nového predsedu a členov komisie. Ak komisia nebola Konferenciou zvolená, stratila spôsobilosť na vykonávanie činnosti, alebo je potrebné doplniť členov komisie, Výkonný výbor do jej zvolenia ustanoví dočasnú Volebnú komisiu, resp. doplní člena komisie do najbližej Konferencie, na ktorej bude zvolená nová komisia, resp. jej člen, či jeho náhradník.
5. Postavenie, právomoci a konanie Volebnej komisie upravuje Volebný poriadok.

## Šiesta hlava

*Orgány zabezpečenia spravodlivosti SsFZ*

***Článok 53***

*Disciplinárna komisia SsFZ*

1. Disciplinárna komisia je prvostupňovým orgánom na riešenie sporov, ktorý rozhoduje o porušení povinností vyplývajúcich z predpisov a rozhodnutí SFZ a SsFZ, za ktoré ukladá disciplinárne sankcie a určuje ochranné opatrenia.
2. Predsedu komisie volí a odvoláva Konferencia. Ostatných členov komisie, s prihliadnutím na návrh predsedu komisie, volí a odvoláva Výkonný výbor.
3. Členmi komisie nemôžu byť volení funkcionári SsFZ, pracovníci aparátu SsFZ a aktívni rozhodcovia SsFZ.
4. V rámci svojej pôsobnosti je komisia povinná predovšetkým:

a) rozhodovať o previneniach jednotlivcov a kolektívov pôsobiacich v súťažiach SsFZ,

b) rozhodovať aj o iných veciach, ktoré jej boli postúpené Konferenciou, Výkonným výborom, komisiami a aparátom SsFZ v oblastiach jej pôsobnosti,

c) viesť evidenciu disciplinárnych sankcií a ochranných opatrení jednotlivcov a kolektívov, vyhodnocovať súťaže v rámci SsFZ po stránke disciplinárnej.

1. Z rokovania komisie sa vyhotovuje zápisnica, ktorú schvaľuje predseda, resp. člen komisie, ktorý ho zastupuje.
2. Predseda komisie sa zúčastňuje zasadnutí Výkonného výboru na základe pozvánky, bez práva hlasovať.
3. Podrobnosti o pôsobnosti, úlohách a činnosti disciplinárnej komisie upravuje disciplinárny poriadok SFZ, ktorý je v súlade s disciplinárnym poriadkom FIFA.

***Článok 54***

*Odvolacia komisia SsFZ*

1. Odvolacia komisia je je orgánom na riešenie sporov s odvolacou a preskúmavacou pôsobnosťou.
2. Prerokováva odvolania podané jednotlivcami alebo kolektívmi proti rozhodnutiam Disciplinárnej komisie a ostatných komisií SsFZ.
3. Komisia je zložená z ~~piatich~~ predsedu, podpredsedu a štyroch ~~šiestich~~ členov.Odvolaciu komisiu ~~Predsedu Odvolacej komisie~~ volí a odvoláva Konferencia, ~~zúčastňuje sa zasadnutí Výkonného výboru na základe pozvánky a Konferencie, bez práva hlasovať. Ostatných členov komisie, s prihliadnutím na návrh predsedu komisie, volí a odvoláva Výkonný výbor,~~ tak, aby v komisii boli ~~2~~  2 členovia za Banskobystrický kraj a ~~2~~ 2 členovia za Žilinský kraj.

1. Komisia sa pri svojej činnosti riadi príslušnými predpismi, ktoré schvaľuje Výkonný výbor. Komisia po prevzatí odvolania jeho obsah preskúma, vykoná vlastné šetrenie na podklade materiálov poskytnutých komisiou, ktorá vo veci rozhodla a podľa príslušných predpisov vydá rozhodnutie v stanovenom termíne, ktoré zverejní na webovej stránke SsFZ.
2. Proti konečnému rozhodnutiu Odvolacej komisie a Výkonného výboru je možné podať opravný prostriedok na Odvolaciu komisiu SFZ, podľa čl. 60 Stanov SFZ, resp. na Komoru pre riešenie sporov SFZ, pri dodržaní ustanovenia čl. 13 ods. 1 týchto stanov.

## Siedma hlava

*Administratívne orgány SsFZ*

***Článok 55***

*Komisie SsFZ*

1. Komisie sú odbornými orgánmi vytvorenými SsFZ k operatívnemu riadeniu jednotlivých oblastí jeho činnosti. Sú oprávnené rozhodovať vo veciach im určenými týmito stanovami a ostatnými predpismi SsFZ. V rámci svojej pôsobnosti a v prípade potreby môžu komisie vytvárať úseky, ktoré sú podriadené predsedovi komisie. Úsekom predsedajú ich vedúci.
2. Vytváranie alebo rušenie komisií je v kompetencii Výkonného výboru, s výnimkou komisií, ktorých predsedov volí Konferencia.
3. Predsedov a členov komisií volí a odvoláva Výkonný výbor, pokiaľ v týchto stanovách nie je stanovené inak, spravidla na jeden rok. V prípade členov komisií Výkonný výbor prihliada na návrh príslušných predsedov. V prípade, že komisia má funkciu podpredsedu, platí princíp reciprocity a to, že ak je predseda z Banskobystrického kraja, podpredseda príslušnej komisie je zo Žilinského kraja a naopak.
4. Návrh na predsedu komisie môže predložiť člen Výkonného výboru, vedúci sekretár a iný člen SsFZ.
5. Rozhodnutia komisií nemôžu byť v rozpore s týmto stanovami, ostatnými predpismi SsFZ, rozhodnutiami Konferencie a Výkonného výboru a v rozpore s predpismi FIFA, UEFA a SFZ.
6. Spory, ktoré vzniknú medzi jednotlivými komisiami rieši Výkonný výbor.
7. Členovia komisií sú povinní vykonávať funkcie nezištne v prospech futbalu v regióne, dbať na jeho záujmy a posilňovať jeho vážnosť. Sú povinní zúčastňovať sa zasadnutí komisií, kde je ich účasť nezastupiteľná.
8. Rokovanie komisie vedie predseda a v jeho neprítomnosti poverený člen komisie.
9. Komisia je uznášaniaschopná, ak je prítomná nadpolovičná väčšina jej členov, pričom rozhodnutia sú prijímané nadpolovičnou väčšinou. V prípade rovnosti hlasov, rozhoduje hlas predsedu komisie. Toto neplatí, ak komisiu vedie poverený člen komisie.
10. Z rokovania komisie sa vyhotovuje zápisnica, ktorú schvaľuje predseda, resp. člen komisie, ktorý ho zastupuje.
11. SsFZ pre svoju činnosť zriaďuje tieto ďalšie komisie:

a) Športovo-technická komisia (používaná skratka ŠTK),

b) Komisia mládeže (KM),

c) Komisia rozhodcov (KR),

d) Trénersko-metodická komisia (TMK),

e) Matričná komisia (MaK),

f) Hospodárska komisia (HK),

g) Zdravotná komisia (ZK),

h) Komisia ženského futbalu (KŽF).

***Článok 56***

*Komisie ad hoc a pracovné skupiny SsFZ*

1. Výkonný výbor môže v prípade potreby vytvoriť komisiu ad hoc alebo pracovnú skupinu podliehajúcu Výkonnému výboru, ktorá bude riešiť stanovenú špecifickú úlohu.
2. Výkonný výbor ustanoví predsedu, zloženie, zameranie a ciele komisie ad hoc alebo pracovnej skupiny.
3. Predseda komisie ad hoc a pracovnej skupiny po splnení úlohy spracuje záverečnú správu s návrhom opatrení a predloží ju Výkonnému výboru.

***Článok 57***

*Aparát a vedúci sekretár SsFZ*

1. Aparát vykonáva administratívno-organizačnú prácu SsFZ na základe zmluvného vzťahu so SFZ, resp. SsFZ. Jeho členovia sú v záležitostiach SsFZ podriadení predsedovi SsFZ a viazaní predpismi SFZ a SsFZ, rozhodnutiami Konferencie a Výkonného výboru. Plnia stanovené úlohy podľa odbornosti, schopnosti, najlepšieho vedomia a svedomia.
2. Zloženie, právomoc a pôsobnosť aparátu schvaľuje Výkonný výbor.
3. Aparát poskytuje primeranú administratívnu a organizačno-technickú podporu komisiam a orgánom SsFZ v ich činnosti.
4. Výkonný výbor môže podľa finančných možnosti SsFZ vytvárať aj ďaľšie pracovnépozície.
5. Na čele aparátu je vedúci sekretár.
6. Vedúci sekretár je priamym nadriadeným zamestnancom aparátu. Vedúci sekretár predovšetkým:
	1. je povinný zúčastňovať sa zasadnutí Výkonného výboru a Konferencie, pripravovať tieto zasadnutia po stránke organizačnej administratívnej technickej a obsahovej,
	2. zodpovedá za organizačné a obsahové zabezpečenie podujatí SsFZ, koordinuje činnosť komisií,
	3. predkladá Výkonnému výboru a Konferencii návrhy na prijatie a novelizáciu predpisov SsFZ,
	4. v spolupráci s predsedami komisií spracováva návrh obsahového plánu zasadnutí Výkonného výboru,
	5. zodpovedá za pravidelné zverejňovanie spravodajcov, delegačných listov oznámení a zápisníc na webovej stránke SsFZ,
	6. zabezpečuje realizáciu rozhodnutí Výkonného výboru a Konferencie,
	7. zodpovedá za efektívne a hospodárne nakladanie s finančnými prostriedkami a majetkom SsFZ,
	8. podieľa sa na vybavovaní korešpondencie SsFZ.
7. Vedúci sekretár nemôže byť delegátom Konferencie a členom orgánu SsFZ.

*ŠTVRTÁ ČASŤ*

*Hospodárenie SsFZ*

***Článok 58***

*Základné pravidlá hospodárenia SsFZ*

1. Účtovným obdobím SsFZ je jeden kalendárny rok.
2. Príjmy a výdavky SsFZ sú plánované a koordinované tak, aby v priebehu roka bolo zabezpečené ich prijímanie a čerpanie v súlade s plánom a na konci kalendárneho roka zabezpečený vyrovnaný výsledok hospodárenia.
3. Za zostavenie rozpočtu na príslušný kalendárny rok zodpovedá vedúci sekretár v súčinnosti s predsedami komisií. Rozpočet schvaľuje Konferencia.
4. SsFZ hospodári na základe schváleného rozpočtu, právnych predpisov, predpisov SsFZ a SFZ a interných opatrení vydaných v záujme efektívneho a hospodárneho nakladania s finančnými prostriedkami a majetkom SsFZ. Za ich dodržiavanie zodpovedá aparát SsFZ.
5. Vedúci sekretár predkladá na zasadnutie Výkonného výboru a Konferencie výročnú správu o hospodárení a činnosti SsFZ za uplynulý rok. V prípade zákonom stanovenej povinnosti vykonať audit hospodárenia, jeho výsledok predložiť na rokovanie Konferencie.
6. Rozpočet a správa o hospodárení sa po ich prerokovaní na zasadnutí Konferecie zverejní na webovej stránke SsFZ.
7. Na krytie neočakávaných výdavkov SsFZ vytvára rezervný fond.

***Článok 59***

*Príjmy SsFZ*

1. Príjmy a majetok SsFZ sa vytvárajú z viacerých zdrojov a tvoria ich predovšetkým:
	1. majetok získaný prevodom na SsFZ,
	2. poplatky FK za družstvá štartujúce v majstrovských súťažiach SsFZ (napr. štartovný vklad), ktorých výšku schvaľuje Konferencia,
	3. príjem z členských príspevkov,
	4. poplatky za registráciu hráčov,
	5. poplatky za transfery hráčov,
	6. poplatky z činnosti komisií SsFZ
	7. príjem zo stretnutí výberov regiónu,
	8. správne poplatky a peňažité pokuty,
	9. príjmy z reklám a z vlastnej podnikateľskej činnosti,
	10. príjmy z dotácie od SFZ,
	11. dary a dotácie od sponzorov,
	12. úroky z deponovaných vkladov a pôžičiek,
	13. príjmy z prevádzkovania vlastných zariadení v prospech rozvoja futbalu.

***Článok 60***

*Výdavky SsFZ*

1. Výdavky SsFZ predstavujú predovšetkým náklady stanovené v schválenom rozpočte SsFZ na príslušný kalendárny rok, v súlade s plnením úloh schválenej koncepcie rozvoja futbalu v regióne.
2. Výdavky SsFZ tvoria predovšetkým:
	1. zabezpečenie činnosti všetkých orgánov a aparátu SsFZ,
	2. režijné náklady spojené s činnosťou SsFZ,
	3. aktívy členov Výkonného výboru so zástupcami FK jednotlivých súťaží,
	4. vyhlásenie hráčov najlepšej 11-tky SsFZ za príslušný rok,
	5. náklady na prácu s výbermi SsFZ a mladými talentmi,
	6. náklady na rozhodcov a delegátov,
	7. podpora mládežníckych turnajov v regióne,
	8. dotácie ObFZ,
	9. nákupy služieb a tovaru pre potreby SsFZ,
	10. mzdové náklady (pracovné zmluvy, dohody, odmeny),
	11. odvody a odpisy.

*PIATA ČASŤ*

*Spoločné, prechodné a záverečné ustanovenia*

***Článok 61***

*Zrušenie SsFZ a majetkové vysporiadanie*

1. Každé rozhodnutie súvisiace so zrušením SsFZ musí byť prijaté kvalifikovanou väčšinou delegátov Konferencie. Rokovanie o zrušení SsFZ musí byť uvedené v schválenom programe Konferencie.
2. SsFZ sa zrušuje:
	1. dobrovoľným rozpustením alebo zlúčením s iným združením, ak o to požiadajú trištvrtiny riadnych členov,
	2. právoplatným rozhodnutím ministerstva o jeho rozpustení alebo právoplatným rozhodnutím súdu v trestnom konaní
3. Pri zrušení SsFZ sa vykoná majetkové vysporiadanie.
4. V prípade zrušenia SsFZ bez právneho nástupcu vykoná Konferenciou určený likvidátor likvidáciu majetku SsFZ v zmysle ustanovení § 70 a nasl. zákona č. 513/1991 Zb. Obchodný zákonník s použitím § 13 zákona č. 83/1990 Zb. o združovaní občanov v znení neskorších predpisov.
5. V prípade zrušenia SsFZ s ustanovením právneho nástupcu prechádza všetok majetok, aktíva, pasíva, záväzky a pohľadávky z právnych vzťahov na právneho nástupcu SsFZ, ak Konferencia nerozhodne inak.
6. Pri zrušení SsFZ podľa ods. 2 písm. b) tohto článku vykoná majetkové vysporiadanie likvidátor určený Ministerstvom vnútra SR.
7. O spôsobe rozdelenia likvidačného zostatku rozhodne Konferencia.

***Článok 62***

*Výklad Stanov SsFZ*

1. Záväzný výklad Stanov SsFZ a ostatných predpisov SsFZ prináleží Výkonnému výboru, ktorý si k výkladu predpisov vyžiada aj stanovisko Revíznej komisie SsFZ.
2. Vo všetkých veciach, ktoré nie sú riešené v týchto stanovách a ostatných predpisoch SsFZ a týkajú sa činnosti SsFZ, rozhoduje Konferencia.
3. Stanovy SsFZ vychádzajú zo Stanov SFZ schválených na Konferencii SFZ konanej dňa 29.06.2017 v Poprade a doplnkov Stanov SFZ schválených na Konferencii SFZ konanej dňa 01.03.2019 v Poprade.

4) Voľby do orgánov SsFZ podľa týchto stanov sa uskutočnia na konci aktuálneho volebného obdobia.

***Článok 63***

*Spoločné a prechodné ustanovenia*

1. Písomnosti sa v rámci SsFZ a členov SsFZ doručujú:
	1. do elektronickej schránky adresáta uvedenej na účely doručovania v ISSF alebo informačnomsystéme športu,
	2. postupom podľa osobitného predpisu (zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplneníniektorých zákonov (zákon o e-Governmente).) do elektronickej schránky, ak ju má adresát zriadenú,
	3. prostredníctvom poskytovateľa poštových služieb, alebo
	4. verejnou vyhláškou v úradnej správe (spravodaji) SsFZ, prostredníctvom ISSF alebo informačného systému športu.
2. Funkčné obdobie volených a ustanovených členov orgánov SsFZ, ktorí vykonávajú funkciu v orgánoch SsFZ ku dňu účinnosti Stanov SsFZ, zostáva zachované do uplynutia ich funkčného obdobia.

***Článok 64***

*Záverečné ustanovenia*

* + 1. Rušia sa doteraz platné Stanovy SsFZ schválené Konferenciou konanou dňa: 06.05.2019
		2. Stanovy SsFZ boli prerokované a schválené na Konferencii konanej dňa: 11.05.2023 a nadobúdajú účinnosť dňom ich schválenia.
		3. Stanovy SsFZ sú otvoreným dokumentom. Možno ich pripomienkovať a následne dopĺňať tak, aby prípadné úpravy schválila Konferencia pri dodržaní príslušných článkov týchto stanov súvisiacich s prípravou, konaním a schvaľovaním dokumentu na Konferencii.